
A jelen dokumentum a BFK Budapest Fejlesztési Központ Nonprofit Zrt. (Kiíró) által kiírt, a tervpályázati 
eljárások szabályairól szóló 310/2015. (X.28.) Korm. rendelet (Tervpályázati rendelet) 31-32 § - a 
szerinti, a Nyugati pályaudvar és környezetének megújítása meghívásos építészeti tervpályázat 
(Tervpályázat) Bíráló Bizottsága által a Tervpályázati rendelet 25. § (3) bekezdése szerint készített 
zárójelentése (Zárójelentés), mely a Bíráló Bizottság a tervpályázattal kapcsolatos írásbeli összegzését 
tartalmazza az Kiíró számára az alábbiak szerint. 

1. A TERVPÁLYÁZAT KIÍRÓJA, CÍME, CÉLJA, FORMÁJA ES JELLEGE 


1.1. A Tervpályázat Kiírója 
BFK Budapest Fejlesztési Központ Nonprofit Zrt. 


1027 Budapest, Horvát utca 14-26. 


1.2. A Tervpályázat címe 


A Nyugati pályaudvar és környezetének megújítása meghívásos építészeti tervpályázat. 


1.3. A Tervpályázat célja 


Kiíró jelen Tervpályázat keretében olyan modern, a legkorszerűbb, nagyforgalmú vasútüzemi 
elvárásoknak megfelelő, és a műemléki örökséget tiszteletben tartó, — a Tervpályázat tervezési 
programjában meghatározott — épületegyüttesre és környezetrendezésre vonatkozóan várt építészeti 
javaslatokat, amelyek a lehető legmagasabb színvonalon képesek kiszolgálni az előírt funkciókat és 
teljesíteni a tervpályázati dokumentációban (Dokumentáció) meghatározott értékelési szempontokat. 


A Tervpályázat célja, hogy a tervpályázati eljárást követően kerüljön sor a vonatkozó Tervpályázati 
rendelet 9.§ (2) bekezdése szerinti, hirdetmény közzététele nélküli tárgyalásos közbeszerzési eljárás 
lefolytatására, és az alapján a tervezési szerződés megkötésére. 


1.4. A Tervpályázat formája és jellege 


A tervpályázati eljárás formája: közösségi értékhatárt meghaladó értékű, meghívásos, egyfordulós 


tervpályázat. 

2. A TERVPÁLYÁZAT LEBONYOLÍTÁSÁNAK MENETE 


A Tervpályázat lebonyolítására különösen az alábbi jogszabályok, illetve feltételek alapján került sor: 
— Magyarország vonatkozó hatályos jogszabályai, 
— A 2015. évi CXLIII. Közbeszerzési törvény (Kbt.), 
— A 310/2015. (X. 28.) Korm. rendelet a tervpályázati eljárásokról, 


— A 424/2017. (XII.19.) Korm. rendelet, Az elektronikus közbeszerzés részletes szabályairól 
(Ekrsz). 


A Tervpályázat megindítására az Európai Unió Hivatalos Lapjában 2021/S 203-531205 iktatószámon 
megjelent, majd 2021/S 209-548335 és 2021/S 236-622582 iktatószámon megjelent hirdetményekkel 
módosított tervpályázati kiírást (Kiírás) tett közzé, majd 2022.01.14-én, a kérdésekre adott válaszokkal 


véglegesítésre került a Dokumentáció. 

3. A TERVPÁLYÁZAT BÍRÁLATI LEBONYOLITASANAK MENETRENDJE, UTEMEZES 


3.1. A bírálat menetrendje 


A Tervpályázat bírálatát a Kiíró a kiírásban rögzített határidők figyelembevételével bonyolította le az 
alábbiak szerint: 


A nyomtatott formában beérkezett csomagküldemények bontása, valamint az 


elektronikusan beérkezett pályaművek elektronikus bontása AURR OROT N 


A Bíráló Bizottság plenáris ülése 1. nap 2022.03.16. 08:30 
A Bíráló Bizottság plenáris ülése 2. nap 2022.03.17. 10:00 
A Bíráló Bizottság plenáris ülése 3. nap 2022.03.18. 08:30 
Előzetes településképi vélemény 2022.03.23. 
A Pályaművek szerzőinek felfedése 2022.03.24. 
Eredményhirdetés 2022.03.26. 


3.2. A beérkezett pályaművek száma és állapota 


A pályaművek beérkezésének határideje digitális és nyomtatott formában 2022.03.01. 12:00 
Határidőre beérkezett pályaművek száma 12 db 
A nyomtatott formában beérkező pályázati csomagok bontása 2022.03.01. 13:30 


A Bíráló Bizottság minden pályaművet határidőn belül benyújtottnak fogadott el. A felbontás előtt a 
titokgazda a csomag küldeményén szereplő beadási számot leragasztotta és bírálati kódszámra cserélte, 
majd a Bíráló Bizottság bontáson jelenlévő tagjai kézjegyükkel hitelesítették és bírálati sorszámmal látták 
el az adott pályamű minden egyes dokumentumát. A bírálati sorszámot csak a titokgazda tudta 


beazonosítani a beadási számmal. 

Formai és tartalmi szempontból a Bíráló Bizottság olyan hiányosságot nem talált, ami ellehetetlenítette 


volna bármelyik pályamű értékelését, valamint valamennyi pályamű megfelelt a Kiírás és a Dokumentáció 


feltételeinek, ezért nem zárt ki egy pályaművet sem. 


3.3. A pályaművek értékelésének szempontjai 


A Bíráló Bizottság a beérkező pályaműveket az alábbi szempontok szerint értékelte: 


3.3.1. Igazodás a környezethez 


A Bíráló Bizottság pozitívan értékelte, ha az épületegyüttes: 


építészeti összhatása, a megmaradó és a tervezett épületek, bővítések tömegeinek megfelelő 
aránya, városképi megjelenése gazdagítja a történeti környezetet; 


egyedi megjelenésű, a műemléki értékeket tiszteletben tartó, önálló identitással rendelkezik; 


egységeihez kapcsolódó városias közösségi terek kialakítása a városlakók, a terület használó 
várakozók és tovább utazók számára egyaránt városias térélményt nyújt (rálátás, kilátás, 
tájékozódás, kulturált időtöltés); 


színvonalasan gazdagítja a kialakult városképet, párbeszédet folytat a szomszéd környezettel és 
a meglévő struktúrákkal — különösen a megmaradó műemlék és védett épületekhez való 


viszonyulásban, valamint a kialakult forgalmi csomópont adottságaival; 


megközelítése egyszerű, áttekinthető úgy gyalogosan a közösségi közlekedés megállói felől, 
mint kerékpárral vagy gépkocsival, minden közlekedési ág számára biztosítja a komfortos 
átszállást és módváltást; 


kapcsolódik a város zöldhálózati rendszeréhez, összeköti a környező városrészek gyalogos, 
kerékpáros és zöld hálózatait. 

3.3.2. Építészet és tömegalkotás 
A Bíráló Bizottság pozitívan értékelte, ha az épületegyüttes: 


— építészeti összhatása, tömegeinek aránya emeli a környezet minőségét, kortárs módon 


kapcsolódik a környezet gazdag történeti múltjához; 


— a vasútépítészet történeti hagyományaira építve, de kortárs módon, a legújabb technológiákhoz 
igazodva hoz létre dinamikusan működő, nagy forgalmú fedett-nyitott tereket, amelyek szervesen 
kapcsolódnak a környező közterületekhez; 


— Magyarország új, reprezentatív érkezési csarnokaként működik és ezt erősítő építészeti 
minőséget képvisel; 


— egyszerre képes kielégíteni a napi ingázók, az időszakos távolsági utazók, a nemzetközi 
utasforgalom funkcionális igényeit, ugyanakkor a budapesti és környékbeli lakosok mindennapi 


életét is gazdagítja színvonalas kereskedelmi-szolgáltató funkciókkal; 
— egyedi, innovatív külső és belső megjelenésű, a környezet jellegzetes része; 
— külső és belső tereinek építészeti minősége magas színvonalú; 


—  térkapcsolatai sokrétűek, ugyanakkor tiszták és könnyen értelmezhetőek az egyszeri utazók 
számára is, használati lehetőségeik rendeltetésüknek, szerepüknek megfelelően differenciáltak; 


—  épületszerkezetei a műemlékhez igazodva korszerűek, időtállóak, anyaghasználata innovatív, 


alacsony környezetterheléssel és energiafelhasználással előállított építőanyagokat alkalmaz; 


— hatékony és egyszerű épületüzemeltetést és vasútüzemeltetést támogató építészeti 
megoldásokat javasol; 


—  tájépítészete érvényesíti az ökológiai szempontokat, hozzájárul a városrészek klímaváltozáshoz 


való alkalmazkodásának javításához; 

S—num—mzeétl 
megvalósítása a műemléket tiszteletben tartó, de innovatív építési technológiát, technológiákat 


alkalmaz; 


szakaszolása, ütemezhetősége biztosítja a pályaudvari funkciók akár ideiglenes áthelyezéssel 
történő működtetését. 


3.3.3. Tervezési program és funkció 


A Bíráló Bizottság pozitívan értékelte: 


a tervezési program követelményeinek betartását; 
a funkcionális kapcsolatok színvonalas megoldását; 
a közlekedési rendszerek egyszerű, áttekinthető kialakítását; 


a korszerű vasútüzem szakmai szempontjainak és a műszaki mellékletként kiadott 


pályageometriának és peronelrendezésnek való megfelelést; 


a regionális közlekedési csomóponthoz illeszkedően, ahhoz kapcsolódóan reális léptékű, 
üzletileg fenntartható vendéglátó, kereskedelmi-szolgáltató funkciók elhelyezését, kiegészítve a 
komplexum léptékének és helyzetének megfelelő kulturális és irodai funkciókkal; 


a közlekedési csomópont alapvető funkcionalitását kiegészítő, azokra építő létesítmények, 
funkciók elhelyezését a kapcsolódó tervezési területeken; 


a környékbeliek számára napi szinten használható, a városi zöldhálózatba illeszkedő 
közterületek és zöldfelületek kialakítását; 


a fenntarthatóság követelményeinek érvényesülését. 


3.3.4. Gazdasági szempontok (beruházási és üzemeltetési költségek) 


A Bíráló Bizottság pozitívan értékelte, ha az épületegyüttes: 

— kivitelezésének várható költsége kedvező a várható tervezési díjra is tekintettel; 


— az innovatív, ötletgazdag megfogalmazás mellett, takarékos költségű szerkezeti megoldásokkal 
és anyagokkal került megtervezésre; 


— gazdaságos terllethasznélatot biztosít; 


— megvalósítása alatt is jó ellátási színvonalon és költséghatékony módon biztosíthatók az 
ideiglenes pályaudvari funkciók; 


— fenntartásának várható költsége kedvező, az épületegyüttes funkcionális mixe elősegíti az épület 


fenntartásának finanszírozását; 
— környezetét ingatlanpiaci szempontból felértékeli; 
— üzemeltetése és karbantartása energia- és erőforrás-hatékony; 


— figyelembe veszi az üzemeltetésnél a karbonsemlegesség szempontjait és a klímavédelmi 


szempontokat. 

4. A TERVPÁLYÁZAT EREDMÉNYEINEK ÖSSZEFOGLALÓ ÉRTÉKELÉSE 


4.1. A bírálat munkamódszere 


A Bíráló Bizottság a Tervpályázat során közreműködő szakértők véleményét kikérve a pályaműveket 
felbontásuk után részletesen áttanulmányozta, és az értékelhető megoldások alapján a Tervpályázatot 
eredményesnek tartja. 


Az értékelés során a Bíráló Bizottság célja az volt, - összhangban a kiírásban és a Dokumentációban 
szereplő értékelési szempontokkal - hogy kiválassza azt a pályaművet, amely a Nyugati pályaudvar 
fejlesztése és kapacitásbővítése mellett egyben a városfejlesztési szempontokra is releváns választ ad. 


Az értékelés során fontos szempont volt, hogy a tervezett terek és épületek, a magyar vasúthálózat 
nemzetközi, távolsági és elővárosi szegmensére vonatkozó közlekedési célok megfelelő kiszolgálása 
mellett, méltó módon őrizzék a műemléki és építészeti értékeket, és élhető, magas színvonalú városi 


környezetet teremtsenek. 


A Tervpályázat Kiírója az alábbi sajátos építészeti, vasútépítési és városépítési követelményeket 
fogalmazta meg: 


— A vasútépítészet történeti hagyományaira építve, de kortárs módon, a legújabb technológiákhoz 
igazodva hozzon létre dinamikusan működő, nagy forgalmú fedett-nyitott tereket, amelyek 
szervesen kapcsolódnak a környező közterületekhez. 


— Az épületegyüttes színvonalasan gazdagítsa a kialakult városképet, folytasson párbeszédet a 
szomszéd épületekkel — különösen a megmaradó műemlék és védett épületekhez való 


viszonyulásban. 


— A megújuló pályaudvar Magyarország új, reprezentatív érkezési csarnokaként működjön és ezt 
erősítő építészeti minőséget képviseljen. 

— Térkapcsolatai sokrétűek, ugyanakkor tiszták és könnyen értelmezhetőek legyenek az egyszeri 
utazók számára is, használati lehetőségei rendeltetésüknek, szerepüknek megfelelően 


differenciáltak legyenek. 


— Megközelítése legyen egyszerű, áttekinthető úgy gyalogosan, a közösségi közlekedés megállói 
felől, mint kerékpárral vagy gépkocsival, minden közlekedési ág számára biztosítsa a komfortos 
átszállást és módváltást. 


— Kapcsolodjon a város zöldhálózati rendszeréhez, kösse össze a környező városrészek gyalogos, 
kerékpáros és zöld hálózatait, csökkentse a vasút mai területhasználatot kettévágó hatását. 


— A regionális közlekedési csomóponthoz illeszkedően, ahhoz kapcsolódóan, reális léptékű, 
üzletileg fenntartható vendéglátó, kereskedelmi-szolgáltató funkciók legyenek a területen 
elhelyezve, kiegészítve a komplexum léptékének és helyzetének megfelelő kulturális és irodai 
funkciókkal. 


—  Tájépítészete és környezetformálása érvényesítse az ökológiai szempontokat, járuljon hozzá a 


csatlakozó városrészek klímaváltozáshoz való alkalmazkodásának javításához. 


— Az innovatív, ötletgazdag megfogalmazás mellett, takarékos költségű szerkezeti megoldásokkal 


és anyagokkal kerüljön megtervezésre. 


—  Epiiletszerkezetei a műemlékhez igazodva korszerűek és időtállóak legyenek, anyaghasználata 
legyen innovatív. Alacsony környezetterheléssel és  energiafelhasználással előállított 
építőanyagokat alkalmazzon. 


— Az együttes majdani kivitelezés kori szakaszolása, ütemezhetősége biztosítsa a pályaudvari 
funkciók akár ideiglenes áthelyezéssel történő működtetését. 


A Bíráló Bizottság a bírálati munkáját a szakértői testület értékeléseinek figyelembevételével végezte. 


A szakértők testülete az alábbi hat munkacsoportba szerveződött: 

Vasúti Munkacsoport, 

Városi Közlekedési Munkacsoport, 

Városépítészeti Munkacsoport, 

Városfejlesztési, Ingatlanfejlesztési és Szabályozási Munkacsoport, 
Építészeti Munkacsoport, 


Zöldterület- fejlesztési Munkacsoport. 


A Bíráló Bizottság a pályaművek részletes megvitatása során az alábbi megállapításokat tette . 


4.2. Vasútépítés 


A pályaművek a kiírás alapvetéseinek a kiadott vágánykép integrálásának tekintetében 
megfeleltek. Kivételt képzett ez alól az NIP 02 sorszámú pályamű a felszíni vágánykép 
kismértékű módosításával, valamint az NTP 11 sorszámú pályamű a felszíni vágányok térszint 
alá süllyesztésével, ami olyan nagymértékű változtatás volt, amit a Bíráló Bizottság nem tudott 


elfogadni. 


A mélyállomási vágány- és peronelrendezést átnézeti alaprajz hiányában érdemben nem lehetett 
vizsgálni az NTP 05 és NTP 06 sorszámú pályaművek esetében. 


Az NTP 01, NTP 04 és NTP 08 sorszámú pályaművek esetében az utasforgalmi terek 
méretezése, vonalvezetése és kapcsolatrendszere az Eiffel csarnok alatt példaértékű volt, 
azonban az északi részeken ezek az irányok kevésbé voltak kidolgozottak. Az NTP 01 sorszámú 
pályamű Nyugati téri aluljáró bekötése nem volt optimális, az NIP 09 sorszámú pályamű 
galériaszintje azonban kiemelkedő volt, mind funkcionalitás, mind kidolgozottság tekintetében. 


A Mélyállomás, a közbenső aluljárószint és az M5 metróállomás közötti utasforgalmi kapcsolatot 
jól oldotta meg az NTP_01 és NTP 09 sorszámú pályamű egyaránt. 

A Ferdinand-tengellyel és a Westend bevásárló központtal való közvetlen kapcsolatra kevés 
pályamű tett javaslatot. A Bíráló Bizottság a jó, illetve könnyedén továbbfejleszthető megoldásuk 


miatt értékelte az NTP 07 és NTP 09 sorszámú pályaműveket. 


A külsőtéri vasútüzemi helyiségek helyét az NIP 09 sorszámú pályamű jól határozta meg, 
átgondolt üzemi funkciókkal a XIII. vágány mellett, és az egyéb vasútüzemi helyiségek aluljáró 
szinti elhelyezése is megfelelő volt (mint pl: az NTP 01 és NTP 04 sorszámú pályaművek 
esetében). 


A kereskedelmi kiszolgálás és az utasforgalmi funkciók több pályaműnél is végiggondolatlanok 
voltak (NTP 02, NTP 06, NTP 10 és NTP_12 sorszámú pályamű). A funkciók jól megoldottak, 
de a logisztikai lehetőségek kidolgozatlanok voltak az NTP 04 és az NTP 08 sorszámú 
pályaművek esetében. Az NTP_09 sorszámú pályamű a logisztikát jól kezelte, a terveken további 
potenciális fejlesztési lehetőségek voltak adottak. 


A Bíráló Bizottság elfogadta a Westend Parkolóház és a tetőkert megtartását (mint pl: NTP 01 
és NTP 04 sorszámú pályaművek esetében), de jónak tartotta azt a megoldást is, amikor a 
tetőkert helyére új csarnokfedés kerül (mint pl.: NTP_08 és NTP_09 sorszámú pályaművek 
esetében). 


4.3. Városi közlekedés 


A Bíráló Bizottság nem értett egyet azzal a javaslattal, hogy az elbontandó felüljáró helyett aluljáró 
alagút épüljön a Váci út és Bajcsy-Zsilinszky út között (NTP. 02 sorszámú pályamű). 


A Kiírónak nem volt szándéka a 4-6 villamos megállóinak áthelyezése, azonban az NTP 01 és 
NTP 02 sorszámú pályaművekben jelentős áthelyezés szerepelt. Az NTP 02, NTP 03, NTP 09 
és NTP 11 sorszámú pályamű az M3 metró és a villamos kapcsolatát megszüntette, de új 
kapcsolatról nem gondoskodott. 

— A pályaművek jelentős része a Ferdinánd híd helyett alagutat javasolt. Az NTP_01 és NTP 09 
sorszámú pályamű a hidat módosítva megtartotta, az NTP_11 sorszámú pályamű a Ferdinánd 
utat a megemelt park felszínén vezette át. Az NTP 08 pályamű a Ferdinánd alagutat 
merőlegesen kivezette a Podmaniczky utcára, ezzel kiszélesítve az utcát. A Bíráló Bizottság a 
megoldással nem értett egyet. 


— A Podmaniczky utcai oldalon vezetett kerékpár útvonalak közül a Bíráló Bizottság azokat a 
megoldásokat tartotta megfelelőnek, amelyek a kerékpár utakat a lineáris parkon vezették 
keresztül (NTP. 05, NTP 06, NTP 07, NTP 08, NTP_ 09, NTP 10 és NTP 11 sorszámú 
pályaművek). 


—  Gyalogosan és kerékpárral közlekedők számára a Bíráló Bizottság azokat a megoldásokat 
tartotta jónak, amelyek a vasút által elvágott területeket megfelelő számú átjáróval és zöld 
átvezetéssel kötötték össze (NTP_03, NTP 04, NTP 05, NTP 07, NTP 08, NTP 09 sorszámú 
pályaművek). 


— Gépkocsi parkolók elhelyezésére többféle javaslat érkezett: több Pályamű a Ferdinánd alagútból 
tette elérhetővé a parkolókat (NTP_02, NTP 04, NTP 05, NTP 07, NTP_10 sorszámú 
pályaművek). Ezeknél a megoldásoknál felül kell vizsgálni, hogy milyen terhelés jelentkezik az 
alagutakban. A mélygarázsok megközelítése a Podmaniczky utca felől egyrészt túlzottan terheli 
az utcát, másrészt a felette lévő park használhatóságát csökkenti (NTP_01, NTP 08, NTP 10, 
NTP 12 sorszámú pályaművek). 


— A kerékpárok elhelyezésére a pályaművekben tett javaslatokkal a Bíráló Bizottság egyetértett. Jó 
megoldás volt a Nyugati tér alá szervezett kerékpártároló (mint pl: az NTP_02, NTP 10 és 
NTP 12 sorszámú pályaművekben). A kerékpártároló alagútból való elérése hibás volt (NTP_06 
sorszámú pályamű). Nem volt elfogadható az a megoldás, amikor a térszint alatti tárolóba csak 
felvonóval lehetett lejuttatni a kerékpárokat (NTP 01 és NTP 05 sorszámú pályaművek). 

Felszíni, jól megközelíthető, fedett kerékpártárolókat az NTP_09 pályamű tervezett, ami szintén 


elfogadható. 


A K+R parkolókkal több Pályamű nem foglalkozott. Jó megoldás volt a több helyen való 
elhelyezés (NTP 05 sorszámú pályamű). Nem volt megfelelő a K+R parkoló elhelyezése a 
keresztútvonal tengelyében (NTP 01, NTP 09 sorszámú pályaművek). A K+R parkoló 
elhelyezése az Eiffel téren nem volt elfogadható (NTP_07 sorszámú pályamű). 


4.4. Varosépitészet 


A Masterplannal kapcsolatban a Kiiro elképzelései a legjobban az NTP_04 és NTP 05 sorszámú 
palyamlivekben érvényesültek, de Funkcionális kialakitasukban, léptékükben, a zöld felületek 
kezelésében és a városrészek összekötésében jó eredmények születtek az NTP 01, NTP_08, 
és NTP 09 és NTP_12 sorszámú pályaművek esetében is. Túlzó beépítéssel élt az NIP 03, 
NTP_07 és NTP_10 sorszámú pályamű. 


A Nyugati tér szerkesztése tűnt az egyik legnehezebb feladatnak. Az NTP 04 sorszámú pályamű 
Felszíni vágányainak peronfedése és az összekötő passzázs nem adott lehetőséget a 
pályaudvar bejárati térfalának kialakításához, hasonlóan az NTP 09 sorszámú pályamű magas 
kialakítású, homlokzat nélküli csarnokszerkezetéhez. Az NTP 01 és NTP 08 sorszámú 
pályaművek visszafogott, de térfalas bejárati homlokzatot alakítottak ki. Az NTP 05 és az 
NTP 07 sorszámú pályamű térfal felőli homlokzatkialakítása túlzó volt. Az NTP 01 sorszámú 
pályamű hibásan helyezett mélygarázst és lehajtó rámpát a tér alá. Az NIP 01 és NIP 08 
sorszámú pályamű térszervezése a keresztirányú Nyugati tér- Podmaniczky utca gyalogos 
közlekedési tengelyt elépítette. A Nyugati tér és Eiffel csarnok, mint köztér közötti leggálánsabb, 
ugyanakkor kissé funkcióhiányos köztéri kapcsolatot az NTP 09 Pályamű adta. 


A köztér-rendszereket, valamint a kapcsolódást a Nyugati tér és a Podmaniczky utca között a 
Pályaművek egy része jól oldotta meg (NTP_03, NTP 04, NTP 05, NTP_07, NTP 09, NTP 12 

sorszámú pályaművek). Az NTP_01 sorszámú pályamű esetében mindkét térszinten sérült a 


Podmaniczky irányú kapcsolat. Az NTP_08 sorszámú pályaműnél a Nyugati tér aluljáró 
rendszere rossz irányú bejárattal kapcsolódott a közterekhez. Az NTP_06 sorszámú pályaműben 
az Eiffel csarnokot kulturális rendezvények tartására alakították ki, teljesen elzárva a kapcsolódó 
közterektől. 


— A linearis park térrendszere az NTP 01, NTP 04, NTP 05, NTP 08, NTP 12 sorszámú 
pályaművekben szerepelt a Bíráló Bizottság megítélése szerint megfelelő módon. 


— A városrészek összekötése és a zöldfelületek átvezetése kellően hangsúlyos programpont volt, 
ezért a Bíráló Bizottság különösen is értékelte az NTP_03, NTP 04, NTP 05, NTP 08, sorszámú 
pályaművekben szereplő zöld átvezetéseket és átkötéseket. 


— A Podmaniczky utcai beépítésnél jó légtér arányt és térfalat képzett az NTP 01, NTP 04 és 
NTP 05 sorszámú pályamű. Az NTP_07 sorszámú pályamű a Podmaniczky utca tengelyébe 
fasort javasolt, ezzel növelve az utca szélességét. Az NTP 09 sorszámú pályamű a lineáris park 
északi végét beépítette, ezért ott egy ferde átvezetést tervezett a Vágány utcai oldalra. 


— A Kongresszusi Központ elhelyezésénél a Bíráló Bizottság azokat a Pályaműveket tartotta 
megfelelőnek, amelyek a mélyállomástól (NTP 01 sorszámú pályamű), vagy az aluljáró 
rendszerből elérhetők (NPT 07, NPT 08 sorszámú pályamű). 


— A Bíráló Bizottság pozitívan értékelte azokat a javaslatokat, amelyek a templomot körülvevő 
területet a kelet-nyugati zöldfolyosó területével összevonták, a Váci úttól az átvezetést a 
templomot megkerülve oldották meg, és csak a villamosvonalat vezették át a zöldterületen 
(NTP_03, NTP 05, NTP 09, NTP_10 sorszámú pályaművek). 

4.5. Varosfejlesztés, Ingatlanfejlesztés és Szabályozás 


A Bíráló Bizottság azokat a pályaműveket tartotta megfelelőnek, amelyekben a beépítési javaslat 
illeszkedett a városszövethez (NTP_01, NTP 04, NTP 05 sorszámú pályaművek). Az NTP 01, 
NTP 03, NIP 04, NTP 05 és NTP 09 sorszámú pályaművekben hangsúlyosan szerepelt a 
Kodály körönd — Szent István park közötti zöld városi tengely. 


A Bíráló Bizottság azokat a pályaműveket értékelte, amelyekben az állomás környezetbe 
illesztése kedvezően alakult, világos téri rendszerekkel, keresztkapcsolatokkal, jó logisztikai 
kiszolgálás biztosításával (NTP 01, NTP 04, NTP 08 sorszámú pályaművek). Nem lehetett 
egyetérteni a vágányok felett tervezett irodaházzal (NTP 05 sorszámú pályamű) vagy 
kongresszusi központtal (NTP. 10 sorszámú pályamű). 


A kereskedelmi és vendéglátó funkciók jó helyre kerültek és jól szervezettek voltak az NTP_03, 
NTP 04, NTP 05, NIP 07 és NTP 08 sorszámú pályaművekben. Az NTP 05 sorszámú 
pályamű kereskedelmi funkciókat a vágányok keleti oldalán és a vágányok feletti építményben is 
kialakított. Az NTP 09 sorszámú pályamű a pályaudvar oldalában, a mélyállomás megnyitása 
melletti területeken adott kereskedelmi funkciókat. 


4.6. Építészet 


A pályaművek mindegyike megfelelt a tervezési program követelményeinek, kivéve az NIP 11 


sorszámú pályamű, amelyben a felszíni vágányokat a térszint alá süllyesztette a Tervező. 


Az Eiffel csarnok használatára tett javaslatok egyike sem volt tökéletes. A megoldások közül 
leginkább az NTP. 05, illetve az NTP 01, NTP 04, NTP_ 08 és NTP_09 sorszámú pályaművek 
feleltek meg a legjobban, azonban az NTP 04 sorszámú pályamű 109 lejtésű levezető rámpája 
az aluljáró szintre, és az NIP 09 sorszámú pályamű oldalfalainak árkádosítása sem volt 
elfogadható. Nem lehetett egyetérteni az NIP 10 sorszámú pályaműben a déli üvegfal elé 

tervezett galéria beépítésével és az NTP 06 sorszámú pályamű rendezvénytérre tett 


javaslatával. 


— Az aluljáró és mélyállomási szintek terveiben azokat a megoldásokat tartotta jónak a Bíráló 
Bizottság, amelyek átlátható közlekedő tereket eredményeztek, és megfelelő szolgáltatási 
funkciókkal voltak ellátva (NTP_01, NTP 04, NTP 05, NT-P07, NTP 08, NTP 09 sorszámú 
pályaművek). Ezek közül is kiemelkedett a természetes fénnyel megvilágított aluljáró tereivel és 
mélyállomásával az NTP 04 és NIP 09 sorszámú pályamű. Az NTP_08 és NTP 12 sorszámú 
pályamű esetében az Eiffel tér és Nyugati tér összekötése az aluljáró szinttel jó megoldás volt. 


— A pályaművek között a legnagyobb eltérés építészeti karakterben az állomás felszíni 
vágányainak lefedésénél jelentkezett. Az NTP_04 és NTP 06 sorszámú pályamű csak a peronok 
felett javasolt lefedést. Közülük az NTP 04 sorszámú pályamű volt értékelhető az egyéb 
színvonalas megoldásai mellett. Egyedi ponyvatetős szerkezeti elemekkel volt fedett az NTP_12 
sorszámú pályamű új csarnoka, ennek azonban kérdéses volt a hosszútávú fenntarthatósága. 
Nagyméretű, fa szerkezetű csarnokfedéseket alkalmazott az NTP 02, NTP 03, NIP 05 
sorszámú pályamű. Ezek közül az építészeti színvonala miatt az NTP 05 sorszámú pályamű 
emelkedett ki. A vágányok felett hosszirányú szerkezetekből sorolt fedést alkalmazott az NTP 01 
és az NIP 08 sorszámú pályamű. Az NTP 01 sorszámú pályamű az utóbbi időben több helyen 
alkalmazott megoldást használta fel, míg az NTP 08 sorszámú pályamű egyediségével tűnt ki; 
mindkét Pályamű értékes javaslatot dolgozott ki. Egyedi, szokatlan (de nem példa nélküli) 
megoldású volt az NIP 09 sorszámú pályamű, de a szerkesztésből adódó előnyöket 
következetesen kihasználta. Egyben ez tűnt a régi és új csarnokok közötti viszony 
legszerencsésebb megoldásának. Nem volt elfogadható az új csarnok több különböző elemből 
összeálló lefedése, felülépítése és az Eiffel csarnokhoz kapcsolódó szerkezete (NTP 10 


sorszámú pályamű). 

— A Bíráló Bizottság azokat a pályaműveket tartotta megfelelőnek, amelyek megoldást javasoltak 
a Nyugati téri bejárati térfal kialakítására (NTP 01, NTP 05, NTP 07, NTP 08 sorszámú 
pályaművek). Az Eiffel csarnok és az új csarnok közötti, fedett-nyitott, kereszt közlekedő nem volt 
elegendő (NTP 03, NTP 04, NTP 10, NTP 12 sorszámú pályaművek). Az NIP 09 sorszámú 
pályamű az Eiffel csarnokkal tudatosan nem érintkezett, ezáltal a csarnokok közötti közlekedő 
fedetlen gyalogos passzázs maradt. 


— A pályaművek jelentős része átgondolt szerkezeti megoldásokat javasolt (NTP 01, NIP 03, 
NTP 04, NTP 05, NTP 09, NTP 12 sorszámú pályaművek). Az NTP 07 sorszámú pályamű 
nagyszámú előregyártott elemből készítette az új csarnokot, az NIP 10 sorszámú pályamű 
többféle szerkezetet alkalmazott a tér lefedéséhez, az NTP 11 sorszámú pályamű a térszint alá 
levitt vágányok feletti növényzettel teleültetett lefedés szerkezetével érdemben nem foglalkozott. 


— A várható karbantartási költségek az NTP 01 és NTP 09 sorszámú pályaműveknél voltak a 
legalacsonyabbak. A nagy mennyiségű faanyag alkalmazása az új csarnokoknál folyamatos 
karbantartást igényel, ezért költségnövelő (NTP 02, NTP 03, NTP_04, NTP_05 sorszámú 
pályaművek). Az NTP 07 sorszámú pályamű méreteivel és nagy üvegfelületeivel növelte a 
karbantartási költségeket, az NTP_12 sorszámú pályamű ponyvaszerkezete nagyvárosi központi 
pályaudvari környezetben nem javasolt, az NIP 11 sorszámú pályamű által javasolt nagyméretű 
park gondozása, különösen a vágányok feletti vasbeton födémek területén, jelentős karbantartási 
költséggel jár. 


— A becsült beruházási költségeket tekintve alacsony költségigényű volt az NTP 01, NIP 08 és 
NTP 09 sorszámú pályamű, magas költségigényű az NTP 05, NTP 06, NTP 10 és NTP 11 
sorszámú pályamű. 

— A fenntarthatóság, karbonsemlegesség kérdésével a pályaművek jelentős része megfelelő 


mélységben foglalkozott. Alternatív energia hasznosítást javasolt az NTP 09, NTP 10 és 
NTP 12 sorszámú pályamű. 

4.7. Zöldterület fejlesztés 


A Városi zöld hálózattal való kapcsolatot megfelelő módon biztosították az NTP_01, NTP_02, 
NTP 04, NTP 05, NTP 06, NTP 08, és NTP 10 sorszámú pályaművek. Ökológiai rendszer 
szemlélettel készültek az NTP 04 és NTP 05, NTP 08, NTP 09, NTP 12 sorszámú 
pályaművek. Jó megoldás volt az Állatkert felé biztosított gyalogos átkötés az NTP. 02 sorszámú 
pályaműben. A lineáris zöld folyosó az északi, Dózsa György úti végén túlságosan 
elkeskenyedik, ezért a beépítését kerülni kell (például az NTP 03, NTP_09 sorszámú 


pályaműnél). 


A lineáris parkra tett javaslatok közül részletgazdag megoldásokkal, zöldbe ágyazott 
beépítésekkel, sétányokkal, sport és játszóterekkel és vízfelületekkel tűntek ki az NTP 01, 
NTP_04, NTP 08, NTP 09, NTP_10, NTP_12 sorszámú pályaművek. Téves felfogásban készült 
az NTP 07 sorszámú pályamű lineáris parkja a különálló kertrészek sorával. 


A városi klíma javítása érdekében a pályaművek egy része a tervezett új épületek tetejére 
extenzív zöldtetőt javasolt (NTP 04, NTP 08, NTP 09, NTP 10, NTP 11, NTP 12 sorszámú 
pályaművek). Több Pályaműben a lineáris parkban vízfelületek és csapadékvíz hasznosítás 
szerepeltek (NTP 01, NTP 03, NTP 04, NTP 06, NTP 08, NTP 09, NTP 10, NTP 12 


sorszámú pályaművek). 


A beépítések során keletkező szennyezett talaj elszállításával számolt az NTP 05 és NTP 09 
sorszámú pályamű. Az NTP 12 sorszámú pályamű a szennyezett területeken fitoremediációs 
módszert alkalmazott. Az NTP 01, NIP 06 és NIP 07, NTP 08, NTP 12 sorszámú 


pályaművek a kitermelt talaj nagy részét helyben hasznosították. 

5. AZ EGYES PÁLYAMŰVEKRŐL KIALAKÍTOTT RÉSZLETES SZAKMAI BÍRÁLATOK A 
BÍRÁLATI SORSZÁMOK SORRENDJÉBEN 


5.1. NTP_01 sorszámú pályamű 


A pályázat alapvetően helyes döntéseket hoz városépítészetében. A városrészek között a zöldfelületeket 
összekötő gyalogos/biciklis tengely helye jó, ezáltal lehetőséget teremt a Szent István park - Lehel tér - 
Nyugati pályaudvar - Kodály körönd zöld tengely kialakítására. A terv gyengesége, hogy a pályaudvar 
fölött további gyalogos/biciklis átkötéseket nem létesít, így az észak-déli átkötés, illetve a lineáris park 
átvezetése sem tud létrejönni. A Ferdinánd híd helyén továbbra is felső átvezetést tervez, ami 


kedvezőtlen összképet eredményez a vágányfedés architektúrájával. 


A Podmaniczky utca beépítése a szemközti oldal tömbjeinek megfeleltetett, ritmusa kiegyensúlyozott. A 
motor csarnok a jövőben kulturális funkciót fog betölteni, ezért kár, hogy ezen a területen is megjelenik 
beépítés, és nem alakul ki egy zöld városi tér. A Podmaniczky utca új beépítését egy-egy magasabb 
épülettel indítja és zárja. Ezeket a hangsúlyokat nem tartjuk indokoltnak. A Váci út mentén az új fejlesztés 
volumene, elrendezése megfelelő, a konferenciaközpont ideális helyre került, viszont a helyzete nem 


teszi lehetővé a nagyvonalú megközelítést. 


A Nyugati tér kialakítása és a Westend bevásárlóközpont bejáratának építészeti megfogalmazása 
elegáns, de lehetne még zöldebb. A Bíráló Bizottság pozitívan értékelte, hogy építészetében arányos 
tömegrendszerrel oldja meg a mellé építést és alakít ki méltó főbejáratot a téren át érkezők számára. A 
Nyugati tér alatt, a meglévő aluljáró helyén létesített parkoló megközelítése túlzott területet hasít ki a 


térből, a mélygarázs létesítése közlekedési és funkcionális szempontokból sem indokolt itt. 


Az Eiffel tér mellett létesített K+R parkoló megakasztja a lineáris parkot, helyzete akadályozza, illetve 


kisajátítja a Podmaniczky utca felőli megközelítést. 


A pályamű gondosan tervezi a pályaudvar működésével kapcsolatos területeket. A műemléki csarnok 


földszinti funkcionális berendezése megfelelő, magas szinten szolgálja az utasok és az ide látogatók 

igényeit. Méltó városi fedett tér alakul ki, ami vizuális kapcsolatban van az aluljárószinttel és a 


mélyállomással. Az aluljárószint csarnok alatti területének funkcionális elrendezése megfelelő, viszont a 
Nyugati tér irányába a két keskenyebb átvezetés alulméretezett. A garázs megléte akadályozza ezen 
terület jobb kihasználását. Bíráló Bizottság pozitívan értékelte a csarnok alatti aluljárószinti kelet-nyugati 
átkötést, viszont a terv nem használja ki az ebben rejlő további lehetőségeket, elsősorban az M3 irányába 


történő átvezetést. 


Az új csarnok alatti aluljárószinten nem jelennek meg funkciók, ezek lényegében az Eiffel csarnok alá 
összpontosulnak, ezáltal túlzott mértékű üres közlekedőterek alakulnak, az aluljárószint kihasználtsága 


nem megfelelő. 
A mélyállomás, a közbenső aluljárószint és az MS metróállomás kapcsolata jól megoldott. 


A mélyállomás építészeti kialakítása és a felszíni pályaudvar fedése elegáns, tiszta képet ad. A Bíráló 
Bizottság pozitívan értékelte a mélyállomás természetes fénnyel és szellőzéssel való ellátását. A 
kereszttengely többszintes téri rendszere az átlátásokkal kiválóan komponált. Az új csarnok alázattal, 
egyben méltó módon reflektál az Eiffel csarnok architektúrájára. A moduláris tartószerkezet és tetőzet 
korszerű design, fogadni tudja a felsővezetékeket és jól alkalmazható az ütemezett építés során. Jó 
tájékozódást és biztonságos közlekedést tesz lehetővé a világos, természetes fénnyel átjárt tér. A 
hosszanti moduláris rendszer esetében a fedés szükség szerint folytatható, illetve rövidíthető. Negatívum, 
hogy jelentős hasonlóságokat mutat a bécsi, illetve a varsói pályaudvar kialakításához, ami nem kedvez 


az egyediség elvárásának. 

A terv a parkolást többségében nem megfelelő helyen adja meg, a bicikli parkolók liftes megközelítése 
nem jó. 

A zöldfelületek növényalkalmazása helytálló, részletessége elismerésre méltó. 


Fenntarthatósági koncepciója átgondolt, egyedi ötleteket tartalmaz. Megfelel a karbonsemlegességi és 


klímavédelmi elvárásoknak. 

A pályamű Összességében mind városépítészetében, mind az új főpályaudvar megfogalmazásában jó 
válaszokat ad. Az új csarnokfedés elegáns, viszont nem hoz egyediséget. Mélyállomása, 
aluljárószintjének építészeti kialakítása és a felszíni területek átnyitása szépen komponált. 


A zsűri a pályázat vitathatatlan eredményeinek elismeréseként, a tervet megosztott II. díjra javasolta. 


5.2. NTP_02 sorszámú pályamű 


A pályamű készítése során a felszíni vaganyképet (XI, XII és XIII. vágányokat) a pályázó kis mértékben 
elmozdította, a változtatás azonban nem jelentős. A vágányok elhúzásával a váltóállító torony, és a 
körülötte lévő utasforgalmi terület megtartásra kerül. A vágánykép megváltoztatása így ebben a 
mértékben - bár a kiírással ellentétes - elfogadható. A csak részben lefedett fejállomás pályaüzemeltetési 


szempontból azonban kevésbé előnyös. 


Átgondolt utasáramlás jellemzi a tervet, jól kialakított függőleges közlekedőkkel, azonban a kapcsolatok 
száma és kapacitása a felszín és a mélyállomás irányába sem optimális. Az Eiffel-csarnok berendezése 
ebben a pályaműben megfelelő arányú: a gyalogos terek nagyvonalúak, de mégis nagy áttörés marad a 
mélyállomás felé. A Ferdinánd híd irányába azonban a felszíni peronokról nincs megadva kapcsolat, így 
a pályamű ezen a ponton hiányos, valamint az M5 kapcsolati rendszere is elnagyolt. 


A külsős pályás szakszolgálat helyiségei nem kerültek feltüntetésre. Az új csarnokban a felsővezeték nem 
jelenik meg, ami a kicsit piaccsarnok jellegű építészetet tovább fogja vinni az üzemi típusú épületek 
irányába. Hiányos az utastájékoztatás és a térvilágítási rendszer kidolgozása is. Az építési munkafázisok 
bemutatása szintén hiányzik, sem szöveges magyarázatot, sem tervet nem tartalmaz, így a szakaszolás, 


ütemezhetőség, ideiglenes állapotok, megoldások nem ítélhetők meg. 


Városi közlekedés szempontjából a Nyugati téri centrum irányú közúti aluljáró elfogadhatatlan közúti 
terhet rak a Belvárosra. A terv az elbontott M3 aluljárórendszer helyett nem gondoskodik a Nyugati téren 
keresztül a szükséges átszállási kapcsolatok megadásáról, így az elvágó hatás növekszik. Az áthelyezett 

4-6 villamos nincs átgondolva, a Nagykörút átrendezése túlmutat a pályázat keretein, ennek 


működőképessége túl sok egyéb paraméter függvénye is. 


A Ferdinánd-alagút kialakítás jó, a galériaszintre helyezett parkolókkal együtt, mivel egy másra nem 
használható térnek ad ezzel funkciót. A K+R elhelyezése azonban nem megfelelő, hátrányosan 


kialakított, csak a hotelnek kedvez. 


Városépítészeti szempontból a terv számos kérdéses, problémás tervi elemet tartalmaz. Az új csarnok 
,Szereny” reflexiója akar lenni az Eiffel csarnoknak, de valójában nincs párbeszéd a két épület között. A 
tetőszerkezetek eltérő lejtése miatt az új csarnok inkább úgy hat, mint egy ideiglenes építmény, nincs 
megfelelő összhang. A Nyugati tér a három markánsan eltérő építészeti elem között elvész. A Műemléki 
csarnok nem kommunikál a köztérrel, a létrejövő , bevágás" miatt a Nyugati és Eiffel tér közötti kapcsolatok 
a csarnokon belül elég szűkösek. A tervben szereplő, a Podmaniczky utca menti fejlesztési területre adott 
beépítési javaslat gyakorlatilag nem veszi figyelembe a VI. és a XIX. századi beépítést, önálló világot hoz 
létre ezzel. A tervezett épületek Podmaniczky utcától történő elhúzásával felemás utcakép alakul ki. 


A lineáris park egy valóban széles, nagyívű városi sétány részeként funkcionál, de a Podmaniczky utca 
menti kialakításával az épületek ,rászorulnak" a vasúti területre. A zöldfelület használati szempontból is 
kedvezőtlenebb helyzetbe kerül, a funkcionálisan elvárt intimebb térrészek nem valósulnak meg, nem 


tudja az átmeneti zóna szerepét betölteni a vasúti területek és a beépítésre szánt területek között. 
A Vágány utca környékével egyáltalán nem foglalkozik a terv. 


Város-és ingatlanfejlesztés, szabályozás szempontjából a pályamű kidolgozottsága közepes: számos 
egyedi gondolat szerepel benne, amik közül csak kevés megfontolandó. A beépítési javaslat esetleges, 
bár a környező utcák vonalát leköveti. A keretes tömbök közel azonos magassággal nem vonzók. A 
funkciók elhelyezése nem kellően átgondolt. A kongresszusi központ és szálloda a mozdonyszín és az 
Eiffel csarnok közé, közvetlenül az állomás mellé kerül, beszorult helyzetbe. Nehezen értelmezhetők a 
Westend oldalaihoz történt hozzáépítések, különösen zavaró a Nyugati tér felőli főbejárat elé helyezett új 
épület. 

A pályamű a tervezési program zOldfelllet-fejlesztéssel kapcsolatos követelményeinek részben megfelel. 


A zöldfolyosó külön tervlapon történő ábrázolása hiányzik. A zöldhálózati kapcsolatai keresztirányban, a 
sínek felett nehezen érvényesülnek. Az egyetlen értékelhető előnye, hogy az Állatkert felé gyalogos 
híddal teremt kapcsolatot. A zöldfelületek közötti kerékpáros és gyalogos kapcsolatok megvannak, de 
megközelítésük körülményesnek tűnik. A központi zöldfelület városi parkként funkcionál, azonban a sport 
funkciókat túl közel helyezi el a Podmaniczky úthoz. 


Építészeti szempontból kidolgozásában egyenetlen a pályamű, közlekedésszervezési problémákkal és 
egy nagyvonalúnak szánt, de alapvetően elhibázott új csarnok koncepcióval. Az aluljáró szint fő 
utasforgalmi zónáiban nincsenek szolgáltatási elemek, így üres, sok szintváltással járó terek jönnek létre. 
Az új csarnok felett extrém méretű, rossz arányú tetőt tartalmaz a pályamű, amely szándékai ellenére 


uralja a teljes komplexum látványát. 


A tervezési költségek alábecsültek, de arányukban reálisak. A kivitelezési költségek szintén kissé 
alábecsültek. A karbonsemleges és klímahatékony üzemeltetésre a dokumentációban nem található 
komolyabb javaslat. 


5.3. NTP_03 sorszámú pályamű 


A pályamű erős építészeti állításokat tesz a csarnokkal és a tömbszéles keresztirányú átvezetéssel, 
azonban részleteiben, és különösen funkcionális szervezésében sokszor maradékelv érvényesül, a 


gesztusok keltette térbeli feszültségeket és kapcsolati problémákat nem megfelelően kezeli. 


Elegáns gesztus a műemlék csarnok folytatása, a Westend melletti vágányok lefedési megoldása 
ugyanakkor disszonáns. A Nyugati tér felől a fedett-nyitott előtér és a Westend érintetlen homlokzata nem 
képez kellően hangsúlyos bejáratot az állomás számára, a városi térfal hiányos. A nagy és kellően zöld 
tér funkció nélküli, nehézkes és logikátlan a gyalogos forgalom vezetése. A fedett-nyitott előtér jó 
gyalogos átvezetést ad a Podmaniczky utca irányába. A csarnok túlzó ,botanikus kert", köztéri 

kapcsolatrendszere mérsékelt. Az új csarnok északi homlokzata előtt is teret ad a tervező jó köztéri 


kapcsolatokkal, ugyanakkor a két határoló irodaépület túlzó és költséges a vágány-felülépítések miatt. 


A beépítési javaslatban a városszövet kiegészítése, a városrészek összekapcsolása átgondolt, a vasút 
fölött jól elhelyezett keresztkapcsolatot ad. A tömbök magassága illeszkedő, kialakítása élhető 
környezetet biztosít. Ezzel együtt ugyanakkor a beépítési sűrűség, különösen a Podmaniczky utca 
mentén, erősen eltúlzott. A nagyvonalú lineáris park előírás, ezt a terv nem tartja be, egyértelműen túlépíti 
a területet. A kongresszusi központ jó helyzetben van, ugyanakkor a mélyállomással való közvetlen 
kapcsolata hiányzik. Erőteljes gondolat a központi park tömbszerű kijelölése, amely jól pozícionált, az 
eltérő használatokat jól elválasztja, a kerületeket összeköti, és a Szent Margit templom terét is 
bekapcsolja a Lehel utca új Váci úti kikötésével. Erős, nagyvonalú gyalogos és zöld kapcsolatot létesít a 
kerületek között, erősítve azt három további híddal, ezek azonban nem kellően átgondoltan pozícionáltak. 
Észak-dél irányban ugyanakkor a tömbszélességű átkelő elvágó hatású. A mozdonyszín városszövetbe 
illesztése, a pályaudvar északi kapujának megalkotása fontos gondolatok. Kérdéses a vágányokra 
szoruló lakóépületek használati értéke. 


A Podmaniczky utca mentén igazodik a szemközti oldal utcafrontos beépítéséhez, nagyon határozott 
térfalat hozva létre. Keskenyebb terület biztosítható a közterületi zöldfelület, utcai fasorok számára. A 
tervezett beépítés ezen a részen a fejlesztési lehetőséget maximálisan kihasználja, így a lineáris park 
csak egy nagyon keskeny sávvá válik. A zöldtetők, valamint a felülépítés zöldítése nem pótolják az előírt 
teljes értékű zöld, ökológiai és rekreációs területeket. 


A városi zöldhálózattal való kapcsolat elsősorban épületek közti fasorokként jelenik meg. Új, széles 
zöldfelületi sávot eredményező keresztirányú kapcsolatot teremt, de a hosszirányú, Podmaniczky utcával 
párhuzamos zöldfelületek szabdaltak, inkább a lokális mikroklíma szempontjából van jelentőségük. A 
zöldfelületek mindkét oldalon átszövik az új városnegyedet, azonban a tervezési programban előírt, min. 


1 ha méretű egybefüggő zöldfelületek nem teljesülnek. A városklíma szempontjából kiemelendő, hogy a 

Nyugati téren is hoz létre zöldfelületeket, megtartva a platánfát, a Podmaniczky liget mentén azonban 


parkolót hoz létre. 


Nagy hangsúlyt helyez az esővíz megtartására, víztározó tavak, esőkertek létrehozásával. Azonban a 
tetőkertek mennyisége, és a csarnok térben elhelyezett pálmaliget ökológiai szempontból nem 
fenntarthatóak. 


A Nyugati téri átlós gyalogátkelők nem illeszkednek a leendő forgalmi viszonyokhoz, elhagyandók. A 4-6 
villamos megállóiban a lépcsőkarok elbontásra kerülnek, emiatt hiányzik a közvetlenebb 3-as metró 
kapcsolat lifttel és mozgólépcsővel. A tervek ezt messze adják meg, nagy gyaloglási távolsággal. 


Az aluljárórendszerben és a felszínen tervezett beépítés zsúfolt, a közlekedő terek kicsit sűrűek, nehezen 
átláthatók. Az aluljáró szint új kapcsolatokat teremt a közlekedési terek, a West End alagsora és az 
Izabella utca között. 


A vasút feletti átvezetések a Podmaniczky utcáról jó helyen vannak, gyalogos és kerékpáros szempontból 
is megfelelnek. A Ferdinánd-alagút és a felette lévő gyalogos-kerékpáros átvezetés, valamint a Westend 
és a csarnok közötti gyalogos tengely pozitívum. A kerékpártárolók megközelítése és elhelyezése jól 
átgondolt. 


A gépjármű parkolók annyira távol vannak, hogy a pályaudvar kiszolgálása helyett pályaudvartól független 
parkolóházzá válnak. A K+R elhelyezkedés nem ideális, maradékelvű. A Vágány utcát feltáró út jelleggel 
ugyan továbbvezeti, de később nem kellően megoldott a Westend mögötti fejlesztési területen a 
közlekedési kapcsolat. 


Építészeti kialakítását tekintve a történeti csarnok üvegház jellege vonzó képet mutat, látványát a 
növények uralják. A régi csarnok ilyen kialakítása tévedés, a pálmafákkal telezsúfolt csarnok az ismert 
Atocha példát idézné meg, elfeledkezve arról, hogy a Nyugati köztéri kapcsolatrendszere más. 
Funkcionálisan döntően előcsarnok és vasúti kiszolgáló szerepet tölt be. 

Az Uj csarnok a régi folytatásaként csak a vágányok egy részét fedi, a többi felett megmarad a mai, 


meglehetősen előnytelen kialakítású szerkezet. Ez furcsán tagolt helyzetet eredményez. Az új tető 
nagyméretű, erőteljes fa szerkezet, túlépített környezettel. 


A faszerkezetű csarnok modularitása könnyű kivitelezést tesz lehetővé, szerkezetileg átgondolt, 
ugyanakkor atipikussága szokatlan, az engedélyezési folyamatot elnyújthatja. A sínek felett átívelő park 
szerkezeti megoldásai megvalósíthatóság szempontjából kockázatot jelenthetnek. A csarnokok közötti 


üvegszerkezet alátámasztása és vízszintes üvegfelületei kérdésesek lehetnek. 


Az új csarnok épületenergetikai megoldásai korszerűek. A fa szerkezet hosszútávon karbantartási 
khiívást jelenthet, az Eiffel csarnok növénytelepítése gondos üzemeltetést igényel. 


A becsült tervezési díj átlagos, arányaiban kissé magas. A kivitelezési költség jelentősen alábecsült, 
összességében középmezőny-beli. 


Vasútüzemi szempontból a terv a pályázat alapvetéseinek megfelel. A fő koncepció, hogy a mai csarnokot 
idézi meg új szerkezettel, jelentősen hosszabb távval, közel a Ferdinánd hídig kiérve. A terv számos belső 
problémát okoz ezzel: egyrészt nem kezeli az új, meghosszabbított csarnokból kieső vágányokat, 
ezeknek egyszerű perontető lesz a fedésük, teljesen szeparálódnak a központi vágányoktól és 
funkcióktól. Másfelől a két csarnokrész között kialakuló új keresztutca inkább elválaszt, mint összefog. 


A keresztutcának a közterek felé kialakuló kapcsolatrendszere sem megfelelő, nem elválasztható a köztér 
és az üzemi tér, a szélső vágányok lényegében a köztér végéről indulnak, találkozási, átadási pont helyett 
egyszerű közlekedési térré fokozva le a teret. A váltóállító torony megtartásával a peront nagyon 
beszűkítette, annak végponti része gyakorlatilag megközelíthetetlen, így használhatatlan. Az M5 és 
vasútállomás közötti kapcsolat kialakítása elnagyolt, tovább tervezés esetén kialakítható. 


A -1 szintre jelfogoterem került, ami nem csak vasútüzemileg van rossz helyen, de a csarnok körút felőli 


végét holttérré teszi, ahol nincs kapcsolat a mélyállomás és a csarnok között. McDonald s-ot megszünteti, 

a vasútüzemi funkciókat ide telepíti, műszakilag ez nem szerencsés, a helyválasztás helyessége 


megkérdőjelezhető. 


A tervdokumentációban nem található szerkezeti terv, melynek a teljes műtárgyra — a Dózsa György úttól 
a pályaudvarig - ki kellene terjednie a Tervezési Program szerint. 


A felsővezetéket nem ábrázolták, így annak elhelyezése és kialakítása kérdéses; az utastájékoztató 
rendszerek hiányosak, a térvilágítás szintén. 


Az építési munkafázisok bemutatása kerültek, azonban ezek kidolgozottsága hiányos. 


5.4. NNTP 04 sorszámú pályamű 


A Bíráló Bizottság álláspontja alapján városépítészeti szempontból a Kiírásra legjobb választ adó 
pályamű. 


Jól illeszkedik a meglévő városi szövetbe. A Podmaniczky utcai térfal jó arányú, mivel megfelelő mértékű 
az épületek hátrahúzása. A térfal jó helyen nyílik ki, a volt Motorszín előtt, mely így ebből az irányból is 
teret kap. A zöldfelületek vasút felőli csoportosítása kifejezetten kedvező. A Podmaniczky utca Dózsa 
György út felőli kapcsolata a zöld nyitánnyal szintén a beszűkülő terület funkciójának megfelelő 
megoldását adja. 


A vasút felett a Lehel tér bekapcsolása a zöld tengelybe kereszttengelyként, szintén jó arányú megoldás 
a VI. és XIII. kerület összekötésére, bár a felülépítésen az ültetett fák életben maradása kérdéses. A 
Ferdinánd híd aluljáróvá történő átépítése a mélyállomás szempontjából funkcionálisan is kedvező. 
Hiányolta ugyanakkor a Bíráló Bizottság a két kerület között a vasút felett a további gyalogos és 
kerékpáros kapcsolatokat. 


Ingatlanfejlesztési szempontból a Kongresszusi Központ elhelyezése a Westend Bevásárlóközpont 


mögött a XIII. kerületi oldalon helyszínválasztás és mérete tekintetében is kiváló megoldás. 

A Nyugati tér jelenlegi buszpályaudvar és felszíni parkoló helyére tervezett városi közterén a burkolt és a 


zöldfelületek aránya jó, azonban a felszíni megnyitások az utasáramlást némileg akadályozzák. A terv 
minimális építészeti eszközökkel dolgozik a felszínen (napelemes perontető), ezért a tér felőli 
megérkezés bizonytalan. Ugyanakkor ebből adódóan a műemlék pályaudvari épület érvényesülése 
minden irányból kedvező, adott esetben a zárása és önálló hasznosíthatósága is a későbbiekben 
megoldható. Az épület és a felszíni vágányok között kialakuló, a Váci utat és a Podmaniczky utcát 
összekötő gyalogos tengely nagyvonalú, részben perontetővel fedett kialakítású. 


A műemlék pályaudvari épület földszinti kivágása túlzó mértékű, a rámpa kifejezetten balesetveszélyes 
megoldás, emellett sok hasznosítható tér vész el mellette. Egyébként funkcionálisan az üzletek az 
utasáramlási terek mellett jó helyen vannak. A köztes aluljáró szintről az M3 és M5 metrók elérhetőek, az 
Eiffel tér felé is van kijárat, mely jó, de nem feltétlenül szükséges. Az erre a szintre telepített mélygarázs, 
mely a Ferdinánd-aluljáróból közelíthető meg, kifejezetten jól pozícionált, ez a szint több, akár 
kereskedelmi funkciót is elbírt volna. 


Vasútüzemi szempontból minden irányból jó kapcsolatokkal rendelkezik, bár a meélyallomasi 
mozgólépcsők iránya éppen ellentétes a gyalogos utasforgalommal. A mélyállomás építészeti 
megoldásai elegánsak, oldalirányú (Podmaniczky utca felőli) megnyitása a természetes fény és az 
átszellőzés szempontjából jó megoldás, mely a gépészeti igényeket nagyságrendileg csökkenti. A szélső 


sínek melletti rézsűs megoldás azonban üzemeltetési problémákat vet fel. 


A terv felvállaltan visszafogott építészeti megjelenésű, azonban tekintettel arra, hogy a Kiírás szerint 
elsősorban egy új felszíni vágánycsarnok volt az elvárás a pályázótól, ezért a Bíráló Bizottság a 
napelemes perontetőt nem találta elfogadható építészeti megoldásnak. Ez a megoldás a Főváros és 
Magyarország leendő főpályaudvarához nem méltó. 


A Bíráló Bizottság a pályamű városépítészeti kvalitásainak elismeréseként, a tervet megosztott II. díjra 
javasolta. 

5.5. NTP_05 sorszámú pályamű 


A pályamű a legmagasabb szinten tükrözi a HELY már-már spirituális jellegét. Ötvözi a keleti és nyugati 
filozófiákat, hordozza azt a lelki töltést, amit Budapest az itt élőknek, hazánk számára, és a Nagyvilágnak 
jelent. Távolról, magaslatokról, levegőből és környező dombokról, hegyekről látva jelenik meg a városi 


térben. 


Mind szellemi, mind fizikai értelemben tekintve az új, immáron intermodális központ, az Eiffel csarnok 
mintegy a tervezési terület "szívcsakrájaként", annak fókuszaként jelenik meg. Egyszerre hordozza a 
görög-római európai kultúra klasszikus arányát, az aranymetszés rejtett, tudat-felettire ható 
szerkesztését, megfoghatatlan belső szépségét, valamint a zen-buddhista, szintén klasszikussá vált 


,plusz-mínusz" végtelen térben való alkotás eszméjét. 


A pályaudvar-bővítés kettébontott, jó arányú, az Eiffel csarnok tetőhajlását átvevő, díszített tetőzetet kap, 
reflektálva a híres Zsolnai-kerámiák városi tájkép-értékű, színes, szőnyegszerű látványára, mely a szó 
legmélyebb értelmében kulturális értékvédelmet képvisel, és homlokzatként érvényesül. Zöld 
gondolkodása hordozza az életadó H20 jelenlétét a közterületek formálásában, és használja a bioszféra 
javaslatban annak erejét. Utal a Duna, a Dunapad vizére, nemcsak energetikailag, hanem parki, 
tájépítészi elemként, valamint hasznosítani ajánlja az országban mindenütt megtalálható geotermikus 


energiát. 


A terv scenario-ja hűen leköveti a különböző sebességű emberi haladást, áramlást, az érkezési és 
indulási élményt. A városi érkezést több irányból, és 3D-ben oldja meg mintaszerűen, az Eiffel csarnokból 
"városi nappali" -t kreálva, kiemelkedően jó programmal. Az igényesebb vendéglátást a térszinten, a 
gyorséttermet a -1. szinten helyezi el. A funkciók térbeli elosztását és a térsorok dinamikáját a "human 


flow-nak megfelelően, finoman, elegánsan biztosítja. 


Az Új Csarnokra adott javaslat, a műemléki csarnokra hátulról rácsúszó tetőszerkezettel, mind 
megjelenése, mind a megvalósíthatóság és a karbantartás nehézségei miatt megosztó. Míg bizonyos 


BUDAPEST FEJLESZTÉSI KÖZPONT 
1027 Budapest, Horvát utca 14-26., telefon: +36 1 445-4501, e-mail: vezerigazgato@bfk.hu 


31 


| 
Re BUDAPEST 


pw APA FEJLESZTÉSI 
w w KÖZPONT 


ES U 
nézetekből úgy tűnik, az Új Csarnok ,bekebelezi" a régit, valójában nem ér hozzá; a tetők kompozíciója 


az Eiffel csarnok körút felőli kapuzatának toronyszerű épületrészével együtt lesz teljes. 


A Nyugati tér felőli kisebbik tető egyértelműen kijelöli az Új Pályaudvar bejáratát, azonban a Nyugati téri 
keresztirányú, aluljárószinti feltárás épp keresztbe vágja az ez irányú haladást, elkeskenyítve a felszíni 
gyalogos útvonalat, valamint kerékpáros konfliktust is okozva. 


Az M3 metró és a Nyugati aluljáró rendszer bekötése, a térszín alatti közlekedés megoldása, és az aluljáró 
rendszernek a teljes pályaudvar területén való átvezetése és megközelítése kiváló. 


A tervből jól kirajzolódik a XIII. kerület és a VI. kerület eltérő karaktere, koordináta-rendszere. A Váci úti 
városi pezsgéshez, az aktív funkciókhoz, az üzleti élethez jól kapcsolódik a Lehel tér rendezése. Értékes 
gondolat a templom terének összekötése a Szent István Parkkal a Dunapartig, valamint a vasút feletti, 
kiválóan megoldott parkosított átvezetés, és finoman formált összekötés a Csanády- Szinyei Merse Pál 
utcák gyalogos, illetve vegyes forgalmával. A további, vasút feletti átkötések száma és funkciója is kiváló. 


A felértékelődő Lehel téri pólus egyik legértékesebb transzformációs pontja a kongresszusi központ. A 
területen arányosan javasol elhelyezni három mobilitási pontot: Nyugati tér, Podmaniczky oldal és Lehel 
tér, ennek megfelelően a Sóház mellé helyezett kongresszusi központ - pályaudvar kapcsolattal -, egy 
ívet képez a mögöttes Váci úti Uzleti/irodai negyed és a repülőtéri vasút között. Környezetének 
utcahálózata igényes, jól működő, és megvalósul a Vágány utca hiányzó szakaszának kiépítése is. 


Összességében mind városépítészeti, mind építészeti szempontból jövőbe-mutató, hosszú távon 
gondolkodó ötletek sorát hozza a pályamű, amit a hosszú távú fejlesztéseknél javaslunk a megbízónak 
hasznosításra, (például.: a buszok fordulója a kongresszusi központ alatt, érdekes ötletes). A vasút feletti 
területek átkötésének karaktere, száma, kapcsolódása, és főleg közösségi téri szerepe mintaérékű, 


világvárosi, de visszahat majd a mikro-és makroközösségre is. 

A Ferdinánd híd aluljáróvá alakítása preferáltabb közlekedési megoldás, mert segíti az Új pályaudvar 


parkolási és kiszolgáló kapcsolatait, a bővülő kereskedelmi funkciókat is jól szolgálja, valamint lényeges, 
hogy elérhetőek innen a peronok. 


A Terézvárosi oldal városi fejlődési iránya inkább a rekreáció, kultúra, szabadidő és zöld tengely 
átvezetése a Városliget felé. A historikus, szövetszerű városrész sűrűsége átalakul, a pályázatban szépen 
bomlik le. Egyedül a lineáris park északi végét lezáró épület kérdéses, mert bár folytatja a kerület 
tradicionális, utca indító hangsúlyát, azonban lezárja a zöld átvezetést a Városliget felé. Ez az ötlet még 
alakítható. 


Az észak-déli tengelyű lineáris Zöld park az Új pályaudvart kiválóan tárja fel, a keresztirányú átkötés pedig 
jó ritmusban váltott felületekkel, valamint városi tér-tömeg alkotta homlokfalakkal, köti össze ezt a már 
említett két kerületi oldalt. 


A zöldfelületek kialakítása, land-Art szintű formálása kimagasló értékű, mind esztétikailag, mind a vegyes 
funkciójú használhatósága révén integráltan működik. Különösen szimpatikus a budapesti lehetőségek 
mind jobb kihasználásával a növények választása, víz és bioszféra program kidolgozásának javaslata. 


Sajnos, a bioszféra vízió építészeti megoldásain túl nincs mélyen kidolgozott fenntarthatósági program. 


Erről a Zöld promenádról érzékelhető legjobban az új pályaudvar tetőzetének mintegy tranzíciós, 
átformálódó tetőzete, a zöldített, lépcsős teraszok rendszere, mely részben a meglévő kereskedelmi 
funkciót bővíti, de felveti a vasúti területeken történő nagymértékű kereskedelem kialakítását. Érdekes 
felvetés, ahogy a kongresszusi központ mind a parkból, mind a pályaudvarról megközelíthető. 


Összességében elmondható: 


Mind városépítészeti, mind építészeti szempontrendszer alapján kimagasló a pályamű. Professzionális 
és nagy közlekedési és városiasodó városrészek rehabilitációjában jártasak a résztvevő Tervezők. A 
Masterplanban bemutatott kapcsolódás a városi szövethez példaértékű megoldás, amely az Eiffel 
Nyugati Pályaudvar 21. századi, intermodális központtá való fejlesztésről szóló kiváló elképzelést jelenít 

meg. Egyéb észrevétel, további kritika, hogy a mélyállomás kialakítása metró jellegű, természetes fény 


bebocsátása nélkül. 


Az óriási faszerkezetű csarnok a felszíni vágányok lefedésére szolgál, az északi végében a vágányok 
fölé épített többszintes beépítéssel. Radikális javaslat, igen intenzív beépítés és ellentmondásos látvány. 
A programelemek létjogosultsága kérdéses. 


A jövőbe mutató zöld-építés, Bioszféra, további kutatást igényelne a jövőben. Feltétlenül kell foglalkozni 
ezzel a felvetéssel, és egy kísérleti csoport kutatásával, megvalósításkor hasznosítani lehetne. 


A Bíráló Bizottság, a pályamű építészeti és városépítészeti kvalitásainak elismeréseként, a tervet 


megvételre javasolta. 


5.6. NTP_06 sorszámú pályamű 


A felszíni vágánykép a tervezési programnak megfelelően került integrálásra, a mélyállomási vágány- és 
peronelrendezés azonban a dokumentációban érdemben nem vizsgálható mivel átnézeti alaprajz nem áll 
rendelkezésre. A pályázat más pályázatokhoz viszonyítva kevéssé kidolgozott, a tervek és a 
látványtervek több helyen nem felelnek meg egymásnak. 


Az aluljáró szint felszíni feltárása nem elégséges, kevés a természetes fény. A mélyebb szinteken ez az 
alacsony belmagassággal kombinálva még rosszabb helyzetet eredményez. A hosszanti felülvilágítók 
egyúttal közlekedési akadályt képeznek. Az új csarnoktető nem nyújt megfelelő védelmet az időjárási 
körülmények elől, ami a pályaudvari felületek karbantartására is kihat. 


A felszíni közösségi terek kialakítására a dokumentáció nem fektet nagy hangsúlyt. A tervekből az derül 
ki, hogy a csarnokkal, mint utasforgalmi területtel egyáltalán nem számol, ami a kiírás szerint súlyos 
tévedés. A kapcsolatrendszer az egyes állomási szintek között szegényes, a külső átadási pontok felé 
nincs jól kidolgozva, a nagy utasáramlási irányok felé akadályok, szűkülő gyalogos kapcsolatok vannak 
feltüntetve. Az M5 metróalagút keresztezése megjelenik a terveken, azonban a metró peronok 


megközelíthetősége nincs részletezve. Az aluljáró szinten kialakításra kerülő üzemi létesítnények 

esetében kedvez6, hogy egy blokkba vannak szervezve, azonban a tervek nem tartalmazzak a bels6 


átjárási lehetőségek kialakítását. Az építési munkafázisok bemutatása kellőképpen részletes, ábrákkal 
és szöveges magyarázattal alátámasztott, javaslatot ad a szakaszolásra. 


Városi közlekedési szempontból a Nyugati tér kialakítása átgondolatlan, a tervezett közterületi kialakítás 
kidolgozatlan. Hiányzik a Bajza utca — Bulcsú utca gyalogos-kerékpáros tengely és a lineáris park 
átkötése. A nagy kapacitású kerékpártároló Ferdinánd-alagút felőli megközelítése nem szerencsés, a 
kerékpárosok elsősorban a Nyugati teret és a Belvárost keresik. A lineáris parkon átvezető bringasztráda 
előnyös, a Podmaniczky utca helyett sokkal emberibb környezeten vezet keresztül. A parkolók a 


tervlapokon nem jelennek meg, csak a műszaki leírásban. 


Városépítészeti szempontból a terv számos jelentős tévedést tartalmaz. Az Eiffel-csarnok mögé tett 
hullámzó peronfedéssel operál, landmark elemként, elsősorban az új a lineáris park irányából nyújt 
érdekes látványt. A Nyugati tér zöld, de részleteiben kidolgozatlan. Az új főbejárat ,penyomul” a térbe, 
beáll a királyi váró elé, ezzel elépíti a teret. A tér elsősorban közlekedési célokat szolgál, városi köztéri 
használat nélkül, a csarnokot pedig egyfajta kulturális, multifunkciós térként értelmezi újra, teljesen 
elvágva az állomástól, elveszítve azokat a lehetőségeket, melyek a műemlék csarnok és az alatta 
elhelyezendő mélyállomás összenyitásából, valamint a csarnok szomszédos közterekhez kapcsolásából 
adódhatnának. 


A Nyugati tér és a Podmaniczky u. között átvezetett "Grand Boulevard" valójában a Westend felől 
nehezen megközelíthető, az alaprajzok, látványtervek ellentmondásosak. A Nyugati teret és az Eiffel teret 
az aluljáró szinten összekötő hosszú folyosó kedvezőtlen, hosszútávon inkább elkerült útvonal lesz. A 


Westend és a vasúti területek magasszintű összekötése azonban izgalmas felvetés. 


A terv meglehetősen sematikus beépítési javaslatot ad a masterplanban. A Westend mögötti fejlesztési 
terület számos kérdést vet fel, mind magassági, mind alaprajzi, mind a városi szövet értelmében. Az itt 
javasolt park nem kapcsolódik szervesen a vasút feletti átvezetéshez sem. A Podmaniczky út menti 
épületsor szintúgy problémás. A lineáris park kidolgozatlannak, helyenként logikátlannak tűnik, jelentős 

részét egy nagy vízfelület foglalja el. A beépítési javaslat kidolgozottsága alacsony. A tömbök formálása 


esetleges, túl zárt a koncepció, a szűk belsőudvaros kialakítás kerülendő. A Lehel térrel nem ad 
kapcsolatot. A kerületek közötti kapcsolat gyenge, az északi részen hiányzik. 


A terület a városi zöld hálózathoz kapcsolódásának igényét bemutatja, ezt azonban a tényleges kialakítás 
nem minden irányban szolgálja egyértelműen (pl. a templom felé). A pályaművet funkcionálisan 
indokolatlanul nagy, városi környezetben nehezen működtethető vízfelületek, esetleges közparkon belüli 
útvonalszervezés, elnagyolt környezetrendezés jellemzi. Néhol bántóan meredek tereplépcsők és rézsűk 
jelennek meg. Ökológiai szempontokból a zöldfelületeket nem részletezi, azokat magas fenntartású, 
gyepben elhelyezett fákkal ábrázolja. A Nyugati téri platánfákat meghagyja, a Podmaniczky liget helyén 


gyalogos átkelőt tervez. 


A terv érdemben nem foglalkozik fenntartható műszaki vagy üzemeltetési megoldásokkal. 


5.7.  NTP 07 sorszámú pályamű 


Összefüggéseiben, arányaiban jól kimunkált pályamű. Izgalmasan megformált építészet jellemzi, de 
erősen túlépített, és formavilága nem a mai kort, a 21. század szellemiségét tükrözi. A masterplan 
grandiózus, a környező városrészektől léptékében elszakad. Az állomási működés nagyon jól és 
hatékonyan szervezett. 


A beérkezett pályaművek közül ez adja a legzártabb beépítést, mindkét kerület irányába zárt térfallal, 
amely nem teremt kapcsolatot a kerületek között. A két kerület közötti kapcsolatot a vasúti terület jelentős 
mértékű lefedésével adja meg. Ez grandiózus, de nem reális megoldás. Intenzív beépítést javasol, bár 
követi a VI. kerület kialakult utcaszerkezetét, a beépítés mégis idegenül hat a környezetben, nem 
illeszkedik egyik kerület városszövetéhez sem. Nem reagál a Lehel térre és a templomra. A Vágány utca 


kialakításával számol, a Westend mögött lévő új beépítés kiszolgáló útjaként kezeli. 


A lineáris park kissé formalizált, kevéssé kapcsolódik a Podmaniczky utcához, tematikus kertek 
sorozatából áll. Kezdőpontja az Eiffel tér, melynek átalakítása nem mondható sikeresnek. A park 

folytatása kevés élményt nyújt, elszigetelt, inkább az irodaházak pihenőkertjeként szolgál, mintsem 


közparkként. A parkrészek használati értéke csekély, a meglévő városrészekből rosszul elérhető, 
miközben a vágányok fölötti kiterjedt felülépítés miatt drága. A lineáris park a Bulcsú utca vonalától 


elveszíti a markáns jellegét. 


A kongresszusi központ jól integrált az állomási együttessel térszín alatt, ugyanakkor építészeti 
megjelenésében egy sorház része, és konkurál a történeti épületekkel. A Podmaniczky utca menti 
magassági hangsúlyok indokolatlanok. A Podmaniczky utca középső fasoros kialakítása izgalmas 
felvetés, de a közterület jelentős szélesítését igényli, a megjelenített forgalomtechnika pedig kérdéses. 


A csarnoktól teljesen eltérő formanyelvet alkalmazó vasútállomás rendkívül reprezentatív, az Eiffel- 
csarnokkal való viszonya ugyanakkor ellentmondásos, azt városképi szempontból dominálja. A Nyugati 
téren valódi állomási előteret létesít, amely méltó felvezetés az új csarnoképülethez és az Eiffel csarnok 
oldalbejárataihoz. Az új vasúti fogadószárny összeépítése a Westend bejáratával izgalmas felvetés; 
erőteljes, de építészetileg korszerűtlen, monumentális gesztussal jelöli a bejáratot, megteremti a 
kereszttengely tömegét, szervezi a közlekedést, illetve a régi és új csarnokok kapcsolatát. Egységes, 


letisztult térfal alakul ki, kissé dominánsan viszonyul a műemlék csarnokhoz. 


A Nyugati tér kialakítása a kétszintes tér által kissé szabdalttá válik, ezzel együtt logikus. Megfelelő 
közterületi funkciókat kapott. A Nagykörút felől is közvetlen lejáratot ad, az Eiffel tér mellett. 
Lesüllyesztésre kerül egy-egy ovális mélyedésben a Nyugati tér és az Eiffel tér zöldfelülete, ami Így 
kevésbé lesz meghatározó a téren. Elegáns, minimalista, ugyanakkor kissé üres köztereket vízionál. Az 


Eiffel tér K+R parkolóvá alakítása ugyanakkor közterület-szervezés szempontjából hiba. 


A Nyugati tér és a Podmaniczky utca közötti kapcsolat a fedett-nyitott előtéren keresztül jól érvényesül, 


ugyanakkor valójában a vasútállomáson keresztüli átvezetésről van szó. 


A zöldfelületi egységeket koncepcionálisan egyfajta reneszánsz kerti partere rendszerhez vagy barokk 
bosgue-khez hasonló, különálló kertrészekben látja. A lakó- és irodaépületeket gyepes zöldtetővel alakítja 
ki. Az új vasúti födémen kedvezőbb, magas fák nélküli zöld borítást, vízfelületet, és virágos kert 

létrehozását javasolja. A négyzetes zöld térrészek moduláris sorolása ugyanakkor nem áll össze 


vizuálisan zöld folyosóvá. 


A zöldfelületek funkciói túlságosan elszeparáltak. A négyzetes kertrészek, épülettömegekkel szabdalt 
területek nem alkalmasak a biológiai sokféleség kialakítására, ökológiai szempontból nem előremutató a 
terv. Nagy hangsúlyt helyez a csapadékvíz hasznosításra és a mélyállomások építése során kikerülő 
földtömeg helyben hasznosítására is ad javaslatot. 


Ez az egyetlen terv, amely a 4-6 villamos tengelyét a városszövetbe illeszkedően módosítja, javít a pálya 
ívén, valamint a Nagykörút szintbeemelésével elősegíti a jövőben várható nagyvolumenű gyalogos 
forgalom akadálytalan lebonyolítását, ugyanakkor forgalomtechnikai szempontból kissé kérdéses, 


radikális gépjárműforgalom-csökkenés esetén működőképes. 


Az Eiffel csarnok födémáttörése átgondolt, szép és funkcionális. Az aluljárórendszer közlekedése és 
kialakítása példaértékű, a gyalogos, autós és logisztikai forgalomszervezése racionális és világos. 


A Ferdinánd-alagutat jól elfedi, a tengelyben a városszövetbe illeszkedő városrészt helyez el, jó gyalogos 
és kerékpáros kapcsolatokkal. Az alagútból tárja fel a mélyállomás galériaszintjén kialakított parkolókat, 
mely funkció kialakítása ebben a tervben a leghelytakarékosabb; kompakt megoldás a nyomott 
magasságú duplex parkoló, megközelítése átgondolt. 


A kerékpárparkolók kialakítása és megközelítése ideális, a gyalogos és kerékpáros tengelyek 
átgondoltak. A Podmaniczky utca helyett a parkban vezeti a kerékpárosokat. 


A Váci úton megadott buszmegállók mellett kialakított taxiðböl ötletes és jól használható. 


Az Eiffel téri K+R nagykörúti megközelítése nehézkes, ugyanakkor ideális helyen van a K+R pontok 
szempontjából, igazodik a pályaudvar utasforgalmához. 


A rendkívül ambiciózus építészeti program, a felszíni állomás elnyomja a műemléki épületrészt, teljesen 


átformálja a térség arculatát. 

Tiszta, jól áttekinthető aluljáró szintet teremt. A felszín alatti világ építészeti megfogalmazása nyugodt, 


letisztult, bár egyes elemei funkcionálisan korrigálandók. A mélyállomási P+R elhelyezés és 
kapcsolatrendszer az egyik legjobb, a Westend feletti P+R zóna építészetileg kevésbé vonzó megoldást 
eredményez, a peronok egy része fölött a maihoz hasonló nyomott, sötét tér alakul ki, míg az íves 
csarnoktető a parkolóház fölött hoz csak létre egy funkcióval nehezen megtölthető teret. 


A háromhajós új csarnoképület igazi vasúti térélményt nyújt. Az egyik legteljesebb, építészetileg is jól 
kezelt főperon jön létre. Az új központi csarnok a régi csarnok tengelyében áll, minden irányban 
illeszkedve, és belső feltárulása is izgalmas. A hátsó végen erősen eltúlzott, monumentális a homlokzat, 


ami ráadásul a régi épületeken (motorcsarnok) is végigfut. 


Bár a műszaki leírás a nagyfokú modularitást és előregyárthatóságot hangsúlyozza, rendkívül nagyszámú 
különböző előregyártott elemre van szükség, ami költséges megvalósítással és főleg üzemeltetéssel jár. 


A Nyugati tér elsősorban burkolt, városi tér jellegű kialakítása egyszerűsíti az üzemeltetési feladatokat; a 
kertészeti feladatok főleg a Podmaniczky utcai tengely mentére koncentrálódnak. Az új felszíni csarnokok 
üvegfelületeinél különösen kedvezőtlen az éles szögben találkozó dongafelületek találkozásánál kialakuló 
váparendszer (esővíz, hózug). Az üvegezett dongahéj jó eséllyel sík üvegpanelekből fog állni, ami a 
látványt erősen módosíthatja. A benapozás (lévén szinte a teljes külső burok azonos kialakítású) 
nehézkesen szabályozható. 


A becsült tervezési díj magas, a becsült kivitelezési költségre vetített arányban reális. A becsült 
kivitelezési költség jelentősen alábecsült, sorrendben az egyik legmagasabb becslés. A különleges 
szerkezetek miatt minden építményrész vonatkozásában nagyon drága megoldásokat alkalmaz, a vasúti 
munkarész túlárazott. Költséghatékony megoldások: vasúti kiszolgáló területek elhelyezése felszíni 
állomás lefedést lezáró fejépületben, mélygarázs kialakítása az állomás alépítményen belül, meglévő 
motorcsarnok meghagyása funkcióváltásra. Költségnövelő megoldások: felszíni állomás lefedése és 
oldalról zárt kialakítása a Ferdinánd hídig és a Westend tetőteraszra rávezetve, a Ferdinánd híd helyén 


új közúti aluljáró és új zöldhíd. 

A karbonsemlegesség elérésére torekedik, az üzemeltetés alternatív energia ellátására felületesen tesz 


javaslatot. 


Vasútüzemi szempontból a pályamű alapvetően megfelelt, a felszíni és a mélyállomás kialakítása 
megfelelő. A beton pengefalak alkalmazása a bejáratnál nem szerencsés választás. A műszaki leírás 
hiányos, közlekedési fejezetet nem tartalmaz. 


A pályaudvar funkcionális rendje alapvetően jó, a kereskedelmi, vendéglátó, utaskiszolgáló és üzemi 
funkciók jó helyre kerültek. A műemlék csarnokban a perononként eltérő mozgólépcső irány formai 
gesztus, de nem praktikus. 


Az állomási kapcsolatrendszer esetén kiemelendő a felszíni vágányok és a Westend, valamint a 
Ferdinánd híd közötti közvetlen kapcsolat. A mélyállomás és a felszíni állomás szeparált ugyanakkor, a 
felszíni peronok nem érhetők el a közbenső aluljáró szintről, így a mélyállomásról is csak kerülővel érhető 
el a Westend. A pályaudvar belső utasáramlási rendszere alapvetően jól átgondolt, a szintkülönbségekkel 
jól játszik a tervező. A -1. szint megközelítése és kialakítása kevésbé átgondolt, mint a pályaudvar egyéb 
részei. Az M5 és a hátsó traktus kapcsolata átgondolatlan, de alapvetően javítható. 


A forgalomirányítás és az állomásfőnöki iroda kedvezőtlen helyre került, azonban az üzemeltetői épület 
sok lehetőséget ad. A váróterem messze került a kiskereskedelmi egységektől. 


A felsővezetéket nem ábrázolták, így annak elhelyezése és kialakítása kérdéses. Az utastájékoztató 
rendszerek hiányosak, a térvilágítás szintén. 


5.8. NTP_08 sorszámú pályamű 


A pályamű felismerte a sokrétű feladat és az építési helyszín által támasztott bonyolult 
összefüggésrendszer sarkalatos kihívásait és ezekre többségében átgondolt válaszokat adott. Építészeti 
karakterében, erejében és tereinek alakításában felmutatja a főpályaudvartól elvárt egyedi és markáns 
megoldásokat, formajegyeket. Következetes szerkesztésmód eredménye az éteri finomságú, fluid 
csarnokfedés és a közlekedőterek gondosan kimunkált részletképzése, azonban ugyanaz a 

gesztusrendszer valamennyi elemre és léptékre kivetítve már-már modorosnak hat - ez főleg a műemléki 


csarnok és a városfejlesztési mesterterv túlontúl organikus formálásában érhető tetten. 


A vágányok fölé tervezett innovatív — habár a nemzetközi repülőtérépítészet világából jól ismert — 
formavilágú csarnokká záruló peronfedés az Eiffel-csarnok nyeregtetőjére reflektál, és elegáns 
megoldással kapcsolódik ahhoz. Bár hatalmas felületként jelenik meg a városi tájban, de szépsége ezt 
ellensúlyozza. Erénye, hogy gördülékeny átmenetet képez a felszíni fejperonok kurrens bejárati zónája 
és a kevésbé kihasznált külső peronszakaszok között. Belső terének szerkezetei, szín- és 
anyaghasználata révén játékosan, mégis tisztelettudóan utal a műemléképületre. Az új csarnok révén 
megfelelően formált, védett és kellően attraktív főperon, kereszttengely jön létre; a Nyugati térre 


harmonikus, jó léptékű, térfalként és bejárati jelként egyaránt kedvezően megoldott főhomlokzattal fordul. 


Az összetett tetőforma azonban számos szerkezeti, kivitelezési és üzemeltetési kihívást támaszt, 
amelyekre a terv nem ad megnyugtató választ: a héjalás megvalósítási nehézségei már a látványterveken 
is tetten érhetőek, hiszen a többszörösen görbült felületek és tartószerkezetek találkozásai már a virtuális 
környezetben is illeszkedési problémákat generálnak; a pillérfejek torzfelületei legfeljebb költséges és 
szerkezeti integritást megbontó eljárással kivitelezhetőek (pl. visszamarás); a torzfelületek közé ágyazott 
bevilágítók a látványterveknek megfelelő megjelenéssel csak jelentős költségek árán valósíthatók meg. 


Az Eiffel-csarnokot mint vasúti fogadóépületet, átlátható és jól kihasználható belső terekkel újítaná meg 
a terv. A növényalkalmazás visszafogott, hihető léptékű. 


A föld alatti vasútállomás szintjének modern anyaghasználata és felületei idegenek a fenti világ fával és 
kékre porszórt fémmel kombinált, nosztalgikus hangulatú belvilágától. A felszín és a mélyállomási szint 
között minimális méretűek a födémáttörések, ezáltal gyenge a szintek vizuális kapcsolatrendszere és 
hiányzik a természetes megvilágítás. A föld alatti szintek szellőzése kiterjedt gépészeti rendszert 


igényelne, ez azonban a pályaművön nem jelenik meg. 
A belső közlekedési rendszer jól szerkesztett, egyértelműen kijelölhetők a közönségforgalmi fókuszok és 
tengelyek. A környező közterületekhez és a Nyugati téri aluljárórendszerhez minden irányból méltó 

megnyitásokkal, jól irányított bejáratokkal kapcsolódik, a kereskedelem, szolgáltatás és utaskiszolgálás 


megfelelő térbeli csoportosításban és hangsúlyokkal van jelen. A terv a várótermeket megosztja és a 
csarnokban több helyen is biztosítja. Külön kiemelendő az Eiffel-csarnok alatti plusz gyalogos 
keresztfolyosó, ami a mélyállomás és az M3 metró közötti kapcsolatot és a jobb utasáramlást segíti elő. 
Ezekkel összevetve méltatlan megoldás a közbenső galériaszint több száz méter hosszú tereinek 
kihasználatlansága, sterilitása, miközben a pályamű a mélygarázst előnytelen módon egy önálló földalatti 
műtárgyban helyezi el a Podmaniczky utcai közpark alatt. 


Vasútüzemi szempontból a pályamű a kiírás alapvető feltételeinek eleget tesz; mind a felszíni, mind a 
mélyállomás kialakítása megfelelő. Ugyanakkor a vasútüzemi helyiségek az üzemi területektől 
előnytelenül távol kerülnének, a technológiai részletek (így például a felsővezetékek rögzítése) pedig nem 
megítélhetők. 


A Nyugati tér kialakítása autóközpontú, a téren kevés a zöldfelület, melyek elhelyezése akadályozza a 
gyalogosok haladását. A Ferdinánd-tengely közúti forgalma aluljáróba kerül, a helyén épített gyalogos- 
kerékpáros híd előnyösen megoldott. Kedvező helyre kerül a nagy kerékpártároló a Podmaniczky utcánál. 
Több szempontból is elhibázott azonban a Podmaniczky utca kezelése: a közúti aluljárók miatt javasolt 
szélesítés aránytalanul növeli a forgalmat és a burkolt felületeket; a Ferdinánd-alagút megközelítése a 
merőleges be- és kihajtókkal balesetveszélyes; a pályaudvari mélygarázs idehelyezése aránytalan 
forgalomnövekedést okoz. 


A teljes terven végigvezetett „fonódó nyalábok" gesztus érdekes rendezőelv a beépítési tervre, 
ugyanakkor a térszervezésben kompromisszumokat eredményez a Nyugati téren és a magánfejlesztési 
területen egyaránt. A tömbök látszólag követik a VI. kerület kialakult utcaszerkezetét, de beépítésük 
léptéke túlzó. 

A lineáris park markáns, teljes szélességű parkként indul az állomás mellett, végigvezet a területen, több 
szálon kapcsolatot ad a vágányzóna túlsó oldalával, a hidaknak jó fogadótereket kínálva. Bátor és helyes 

döntés a motorszín kiszabadítása és a mellette javasolt vízfelület. Hiányzik azonban a Podmaniczky utcai 


térfalképzés. 


A terület harántirányú kapcsolatait több híddal oldja meg a pályamű; fontos kapcsolat a Westend és a 
lineáris park közötti "Westend felüljáró". A zöldtengely nem ideális irányú, nem reflektál sem a Lehel térre 
és a templomra, sem a Szabolcs utcára. A fejlesztési területen átvezetett, a Vágány utca felé mutató ferde 
átvágás egyedi, erős eleme a tervnek. A kongresszusi központ elhelyezése a Ferdinánd-alagút északi 
oldalán előnyös, az állomás felé megoldott az aluljárószinti kapcsolat. 


Zöldfelületi szempontból a terv a legátgondoltabb pályaművek közé tartozik: összetett, az egész területet 
átszövő zöldhálózatban gondolkodik; megfelelően védett és mégis kielégítő nagyságú, biológiai 


sokféleséget garantáló zöldfelületeket hoz létre, teljesítve a tervezési programban leírt követelményeket. 


A Bíráló Bizottság a pályaművet erős és koherens gondolati tartalmára való tekintettel III. díjra javasolta. 


5.9. NTP_09 sorszámú pályamű 


A pályamű központi elemét alkotó új pályaudvari csarnok környezetével érzékeny párbeszédet folytat: a 
műemléki vágánycsarnokra merőleges raszterével, tisztán elváló tömegével, hasonló magasságú 
tetőzetével önállóságát hangsúlyozza, míg szín- és anyaghasználatával, tetőhajlásszögével, 
bevilágítóinak elhelyezésével megidézi azt. A csarnok, amely a felszínen megmaradó fejpályaudvari 
vágányok fedésére szolgál, léptéke és arányrendszere révén a múló divaton felülemelkedő nyugalmat és 
racionalitást sugároz. Szerkezetileg átgondolt megoldásokkal, optimális anyaghasználat mellett oldja meg 
a térlefedést, szándékoltan a legforgalmasabb peronszakaszok időjárás elleni védelmét tartva szem előtt. 
A teljes koncepcióban tetten érhető szemlélet előrevetíti a gyors, pontos és hatékony kivitelezést; az 
acélpillérek kialakítása lehetővé teszi a helyszíni összeszerelést. Gyengesége a homlokzatképzés: az 
időjárás elleni védelmet nyújtó függönyfalak a tervben csak jelképesen láthatók, a Nyugati tér felé fájóan 
hiányzik a térfal és a kellően hangsúlyos főbejárat. 

Meglehet, ez tudatos tervezői döntés eredménye, ugyanis a pályamű egyértelműen állást foglal az Eiffel- 


csarnok vasúti funkciója mellett, a Nyugati tér hármas térrendszerének központi elemét valódi „állomási 
elGtérként” kezeli és alakítja. Ezzel együtt a csarnoktér és az oldalszárnyak funkciói kissé sematikusak, a 
főbejárat és a csarnok alatti mélyállomási peronok közötti, egyébként jól strukturált gyalogos útvonalak 
az optimálisnál hosszabbak. Egyedi felvetés a két oldalszárny árkádosításával létrehozott keresztfolyosó, 
mely kiegészíti a szűkös Teréz körúti járdákat - a megoldás azonban örökségvédelmi szempontból 


aggályos. 


Az aluljárószint és a mélyállomási szint anyaghasználata a klasszikus modern közlekedési építészet 
szellemiségét tükrözi. A föld alatti terek megformálása példás: kellően szellős, tágas érzetet kelt, hihető 
a természetes fény és levegő lejuttatása, a feltáruló térrendszer minden látószögből áttekinthető és 
élményszerű. A felszíni pályaudvarrész lehatárolását biztosító , várárok" az aluljárószint és a felszín között 
vizuális kapcsolatot biztosít, feltárva a műemléképület északi véghomlokzatát és lépcsős teret nyitva a 
Podmaniczky utca felé. Az utaskiszolgáló létesítmények, üzletek és bérlemények optimális módon az 
utasáramlás fókuszpontjába kerülnek, azonban alapterületük kissé alulméretezett. A váróterem a 
vágányoktól túl messze helyezkedik el. Érdemi hiányosság a Nyugati téri aluljárórendszer összekötő 
ágának elépítése, így az M3 metróból nem biztosított a pályaudvar akadálymentes megközelítése. 


A pályamű egyik legfőbb erénye a transzparens, nyitott, átjárható, emberi léptékű terek kialakítása, 
amelyek logikus vonalvezetéssel sokrétű kapcsolatokat biztosítanak. Ennek kulcseleme a Váci út és a 
Podmaniczky utca közötti kereszttengely, amely teljesen közhasználatú — igaz, a kiírással ellentétben 
fedetlen — utcaként funkcionál. Egyedi és ígéretes megoldás a vágányok fölött átemelt gyalogos híd, mely 
felszíni peronok megközelítésén túl összeköti a Podmaniczky utca menti lineáris parkot és a Westend 
bevásárlóközpont központi auláját is. Egyedüliként szintén e pályamű tesz javaslatot a kongresszusi 
központtól a Westend mögött egész a Nyugati térig végigvezetett, emelt szintű gyalogos sétányra, amely 
szervesen összefűzi a különböző rendeltetésű területrészeket, egyben integrálódik a zöld ökológiai 


folyosóhoz is. 

A terv a kiírásban megfogalmazott alapvető feltételeket vasúti szempontból betartja, a felszíni és a 


mélyállomás kialakítása megfelelő. A váltóállító torony épületét megőrzi és a Podmaniczky utcai oldalon 
újjáépíti. A pályaudvar vasútüzemi létesítményeit, feltöltő-kiszolgáló útvonalát és mélygarázsát észszerű 
módon, a tereket jól szervezve a föld alatti állomásdoboz aluljárószintjének hátsó, a Ferdinánd-tengelyhez 
közel eső részén helyezi el. Nem előnyös azonban, hogy egyes helyiségek az Eiffel-csarnok alagsorában 
kapnának helyet, ami nemcsak vasútüzemi szempontból előnytelen, de a mélyállomási szint felszíni 


kapcsolatát is gátolja. 


A pályamű szinte egyedüliként a Ferdinánd híd megtartását és szélesítését javasolja, ám ez ilyen 
mértékben csak teljes felszerkezetcserével és új alépitményekkel volna megoldható, a Podmaniczky utcai 


csomópont helyének megválasztása pedig előnytelen. 


A Nyugati tér kialakítása igen vázlatos, ezzel együtt sivár, reprezentatív kialakítása sérül. A lineáris park 
jól szervezett, értelmezhető zöldfelületekkel operál, melyek nagyobb része a Podmaniczky utca felé esik. 
Emiatt a zöldfelület használati szempontból kedvezőtlenebb helyzetbe kerül, és nem tudja az átmeneti 
zóna szerepét betölteni a vasúti és a beépítésre szánt területek között. A déli parkrész méretéhez képest 
funkciószegény. A terv megfelelő méretű és ökológiai gazdagságú zöldfelületeket hoz létre. 


A beépítési koncepció szépen reagál a környező utcahálózatra, de a magánfejlesztési területen kissé 
sematikus. Helyesen ismeri fel a kongresszusi központ legcélszerűbb elhelyezését a Ferdinánd-tengely 
északi oldalán. A zöldbe ágyazott gyalogos kereszttengelyt a Kodály körönd és a Lehel téri templom 
között kijelöli, de az keskeny, és Lehel tér felőli végén bizonytalan. A Podmaniczky utcai oldalon az 
épületek telepítése kedvezőtlen: a motorszín túlépített folyosóba kerül, az utca melletti három sávépület 
esetleges, kijjebb lakóépületeket javasol a vágányok közvetlen szomszédságában, az alacsony intenzív 
lakóépülettípus itt megkérdőjelezhető, a lineáris park északi szakasza pedig elkeskenyedik és 
kerékpárúttá egyszerűsödik. A kerületek összekötése a szerkezetileg meghatározó pontokon biztosított. 


A Bulcsú utca tengelyében nem szerencsés (illetve a vasúti alagút rámpájának emelkedése miatt nem is 

lehetséges) az aluljáró megtartása, a Munkácsy utca vonalában javasolt kerékpáros híd azonban előnyös 


pozícióba kerül. 


A Bíráló Bizottság, szem előtt tartva a pályaudvar példaértékű megoldását, a pályaművet I. díjra javasolta. 


5.10. NTP 10 sorszámú pályamű 


Városi közlekedés szempontjából a Ferdinánd-alagút átvezetése eltúlzott, és a parkoló megközelítéshez 
kialakított csomópont forgalombiztonsági szempontból kedvezőtlen. A vasút felett kialakított domborzat 
ötletes, a gyalogos-kerékpáros tengelyek pozíciója javítandó. A Szabolcs utca és Vágány utca közúti 
meghosszabbítása kétséges, gyakorlatilag a Podmaniczky utca menekülő útvonala lehet. A Podmaniczky 
utcára szervezett mélygarázs be- és kihajtók indokolatlan forgalomtöbbletet okoznak, és nagymértékben 
növelik a burkolt felületeket. A teherforgalmi kiszolgálás illeszkedik a tervhez. 


Vasúti értékelés alapján a pályázat a kiírásban szereplő alapelvárásokat teljesítette. A tervező semmilyen 
áttörést nem tervezett az Eiffel-csarnokban a -1 szintre. Az Eiffel-csarnok az utasforgalmi áramlatokból 
való ilyen szintű kivonása a diszpozícióval ellentétes. A mai csarnok mögé épített új csarnok a színes, 
átvilágított tetővel és a nagy belmagassággal jó benyomást kelt, nem ad ugyanakkor választ arra a 
kérdésre, hogy a szél, és a hideg ellen mi védi az utasokat. A felszíni vágányok a peronfedés után egy 
széles sávban teljesen felül vannak építve, ennek pontos megoldása azonban nincs bemutatva. 
Biztosított a vágánykép, ezen felül valamennyi irányban jó kapcsolatrendszer áll rendelkezésre az egyes 
állomásszintek, valamint a külső elérési pontok között. Utóbbi olyan sok szinten operál, amihez 
bizonyosan szükségessé válna egy magas minőségű tájékoztatási rendszer. A Ferdinánd híd irányába a 
felszíni peronokról nincs megadva kapcsolat. Az állomás jól kialakított kijárati közterei elősegítik a 
pályaudvar megközelítését. Az M5 kapcsolat nincs kidolgozva. Az üzemi blokk egy területre került, ami 


kedvező, azonban ez az aluljáró szinten került kialakításra a vasúti funkcióktól távol. 


Városépítészeti megállapítások alapján az új csarnoképület városképileg túlzottan elvont elemek 
egyvelegeként tűnik fel, rendkívül kaotikus városépítészetet mutat. A Nyugati tér kialakítása a teljes térre 

vetített rasztert kívánja követni, mely funkcionális, használati problémákhoz vezet, sivár, kevés, nem 


megfelelően pozícionált zöldfelület került elhelyezésre. Az aluljáró továbbra is külön elemként él, nem 
kapcsolódik a térhez. Az aluljárószinten jó helyet kap a kerékpártároló a Nyugati tér alatt. Egyedi javaslat 
a Nyugati téri aluljáróból közvetlenül a műemlék csarnok alá vezető folyosó. A tengelyes bekötés a 
csarnokba elméletben jó megoldás, gyakorlatban azonban nem feltétlen kivitelezhető. Kedvezőtlen és 
indokolatlan az Eiffel csarnok déli üvegfalára épített galéria szint és a rávezető lépcsők elhelyezése. 


A beépítési javaslat mindkét kapcsolódó városrész tengelyeit átveszi, minden 6. kerületi utcát folytat. A 
Lehel téri templomra nem reagál. A magánfejlesztési területet sűrűn beépíti, nem ad kellő kapcsolatot a 
városrészek között. A vágányok mellé helyezett három magas épület zavaró az Eiffel csarnok mellett. A 
mozdonyszínből csak keveset tart meg. A vágányok épületekkel vagy parkkal történő felülépítésével 
nagyléptékben, nem reális módon számol, a Bajza utcáig beépíti a vágányok feletti teret. Az észak-déli 
lineáris park szélesen van végigvezetve, sokoldalú funkciókínálattal, de a kiszélesedő központi park 
jelentős része födémen, talajkapcsolat nélkül kap helyet, ami nem gazdaságos és nem is fenntartható 
megoldás. A kongresszusi központ sínek fölé helyezése különösen költséges. 


A terv a tervezési program zöldfelület-fejlesztéssel kapcsolatos követelményeinek alapvetően megfelel. 
A pályamű fenntarthatósági koncepciója meggyőző, hőenergia elsősorban geotermikus energián alapul, 


átgondolt az organikus hulladék újrahasznosítási koncepciója és a víz-visszaforgatási koncepció. 


Összességében a pályamű megfelel a Tervezési programnak, azonban számos üzemeltethetőségi és 
megvalósíthatósági kérdést vet fel. 


5.11. NTP 11 sorszámú pályamű 


Vasúti szempontból a Pályázó jelentős mértékben eltért a kiírástól. A felszíni vágánycsoportot a -1 szintre 
helyezte át, amely valamennyi egyéb, alatta fekvő részt is lentebb tolt. A döntés következményével nem 
számolt a pályázat, sem a vágányrendszer távolabbi, felszínre érkezése nem került bemutatásra, sem az 


ilyen mértékű földalatti műtárgyakat áthidaló födémrendszer nem tűnik megvalósíthatónak. A 


BUDAPEST FEJLESZTÉSI KÖZPONT 
1027 Budapest, Horvát utca 14-26., telefon: +36 1 445-4501, e-mail: vezerigazgato@bfk.hu 


47 


| 
Re BUDAPEST 


pw | VA FEJLESZTÉSI 
w w KÖZPONT 


a 
mélyallomast mélyebbre helyezi a kiirtnal, így eltolódik a vágányok felszínre érkezése, és az alagutat is 


mélyebbre kell fúrni a tervezettnél. 


Kapcsolatrendszerében a terv átlátható, egyaránt biztosítja a -1 szinten lévő peronokról és a 
mélyállomásokról is valamennyi szükséges irányban a kapcsolatot. Az M5 kapcsolat kidolgozása 
azonban elnagyolt, a berajzolt kapcsolat áteresztő képessége alacsony. Az üzemi helyiségek felsorolása 
és kidolgozása elnagyolt, pontatlan. A pályamű vasúti közlekedési szempontból nem felel meg az 


elvárásoknak. 


Városi közlekedés szempontjából a terv a formavilágot helyezi a funkcionalitás és a közlekedés elé. A 
pályázó eltér a tervezési programban kiadott kötöttségektől. A Nyugati tértől áthelyezi a buszvégállomást, 
ezzel többletfutást generálva. A 4-6 villamos megállóiban a lépcsősarkok elbontásra kerülnek, így a 
hiányzó kapcsolatokat pótolni kellene. A Ferdinánd tengely újragondolása ötletes, azonban 
szabályozatlan gyalogos-kerékpáros áthaladásokat ábrázol. A kerékpártárolók fedetlenül, a vasúttól 
messze, a felszínen kerültek kialakításra. Nagykapacitású kerékpártárolót nem találni a rajzokon, 
valamint K+R, taxi és egyéb parkolást nem oldja meg a terv. 


A városépítészeti, és a város- és ingatlanfejlesztési elemzés is arra következtetésre jutott, hogy a felszíni 


vágányok lesüllyesztése nem tud megvalósulni. 


A Nyugati tér kialakítása vázlatos, jelentős mértékben burkolt. Új csarnoképület hiányában az Eiffel 
csarnok épülete és az új irodasor érvényesül. A tér nem biztosít valós kapcsolatokat a felszín alatti új 
világgal. Az új pályaudvar létesítményét a terepszint alá helyezi, így a Nyugati tér és a Podmaniczky utca 
között óriási gyalogos felületet alakít ki. A fejlesztési területekre javasolt beépítések sematikusak, nem 
illeszkednek, a Podmaniczky utca mentén meglehetősen ad hoc helyezkednek el az épületek, amelyek 
alulépítettek, funkcionálisan és alaprajzilag is megkérdőjelezhetők. Az északi fejlesztési területen 
megvalósuló zöldterület ,leszakad" a beépített területektől. Az épülettömböket minden irányból 
gépjárműforgalom öleli körbe, aktív gyalogos zóna nem létesül. A magán fejlesztési területen a parkot a 
Westend mellett alakítja ki, így a kongresszusi központot kedvezőtlenül a lakóterülethez kapcsolva helyezi 

el. A lakóterület tömbjei túl sűrűek és a javasolt beépítési forma sem kedvező. A parkolóházat, valamint 


a tetőkertet elbontja, helyén új terepszintről induló beépítést helyez el. 


Zöldterület-fejlesztési szempontból a hossz- és a keresztirányú zöldfelületi kapcsolatok nem teljes 
értékűek a teljes területen, inkább átlós útvonalakkal, valamint a felszínen vezetett Ferdinánd tengellyel 
operál. Az Eiffel tér és a Nyugati tér zöldfelületi értéke alacsony. Nagyon sok a burkolt felület és a 
növények számára kedvezőtlen feltételeket nyújtó területrész. Ökológiailag nem kellőképpen változatos, 
magas fenntartású gyepfelületeket és fákat alkalmaz, kis tavak, vízmedencék kialakításával. Az értékes 
fákat nem tartja meg. 


Összességében a pályaműről megállapítható, hogy nagymértékben eltért a kiírástól és a vizsgált 


szakterületi elvárásoknak nem felel meg. 


5.12. NTP 12 sorszámú pályamű 


A vasúti értékelés alapján a pályázat a kiírásnak megfelelően helyezi el a mély- és felszíni állomást, 
ugyanakkor a látványtervek és a helyszínrajzok között kisebb ellentmondások tapasztalhatók. A 
hártyaszerű, ponyva peronfedés üzemeltethetősége erősen kérdéses a nagyfeszültségű vezetékek felett. 
Idegen tárgyak, eltávolítása a  tölcsérszerű tető felső  síkjáról lényegében lehetetlen. 
Kapcsolatrendszerében egyaránt bekapcsolja az Eiffel-csarnokot, a Podmaniczky utcát, valamint a 
Ferdinánd híd térségét is, utóbbit ugyanakkor csak a mélyállomás felől. Nem ad kapcsolatot közvetlenül 
ugyanakkor a Westend irányába. Az Eiffel-csarnokban a középső gyalogos promenád öncélú megoldás, 
hisz az utasforgalmi funkciókkal nem kommunikál, ellenben kitakarja a -1 szinten létrehozott, a 
mélyállomás és csarnok közötti nagyvonalú áttörést. A függőleges közlekedők átgondolatlanok, az utasok 
a más komolyabb funkcióval meg nem töltött -1 szinten kényszerülnek többszöri irányváltásra. Az M5 
metró kapcsolat a rajzokon kidolgozatlan, a műszaki leírásban azonban részletesen kifejtett. Az üzemi 
funkciókra szolgáló helyiségek kialakítása az aluljáró szinten megfelelően egy blokkban van, azonban 


hiányzik a felszíni állomásnál létesített üzemi célú helyiség. 

VBEN ETT 
A Pályázó a Nyugati térről elhagyta a buszvégállomást, a buszokat a Ferdinánd-alagúton keresztül 


hurokban fordítja, többletfutást eredményezve. A Nyugati téri zebra mérete arányt tévesztett, nem 
illeszkedik a valós útvonalakhoz. A tér zöldfelületi kialakítása kevés, kedvezőtlen. Az aluljáró kialakítása 
gyalogos szempontból nem logikus, a vasúti peronok indokolatlanul le vannak szűkítve a tartóoszlopok 
által, mely akadályozza a mozgólépcsők elhelyezését, illetve korlátozza a mellette biztosítható szabad 
teret. 


A pályamű a műemléki csarnok földszinti födémét teljesen kinyitja, a felszíni vágányok fölött pedig légies 
peronlefedést alkalmaz, ami nem konkurál az Eiffel csarnokkal, viszont kialakítása a pályaudvar 
szerepéhez nem méltó, ideiglenes hatású, térfal képző és bejárat-kijelölő szerepe nincs. Alapvető 
probléma, hogy a megbontott műemléki csarnok formavilága és az új szerkezetek mind a mélyállomáson, 
mind a felszíni vágányzatnál semmilyen összhangban nincsenek egymással. A felszíni állomás 
szerkezete különleges, szerkezetileg átgondolt megoldás, de kivitelezése a hazai gyakorlatban nem 
megszokott. Az Eiffel tér adottságait nem igazán használja ki, nem köti be az aluljárórendszerbe, a 
műemlék csarnok kizárólag a Nyugati tér felé nyílik fel. A Nyugati téri kialakítás azonban jól sikerült, 
változatos, zöld arculatot kapott. Az új beépítés reális, a jelenlegi városszövethez kapcsolódik. Az 
épülettömböket minden irányból gépjárműforgalom övezi, gyalogos zóna a tömbökön belül létesül, de 
azok átjárhatósága kérdéses. A lineáris park kialakítása, szélességi méretei, berendezése alapvetően 
egy jól használható rekreációs területet hoz létre, nagy hibája viszont, hogy csak a Ferdinánd tengely 
vonalától indul. A városrészek közötti kapcsolat helye, a Kodály köröndtől a Szent István parkig vezető 
tengely jól azonosított, de a terézvárosi oldalon az átvezetés szűk, a Lehel utcai oldalon pedig a park 
kijelölése túl merev. A vasút fölötti gyalogos-kerékpáros átvezetés közvetlen szomszédságában az önálló 
kerékpáros híd fölöslegesnek tűnik. 


A tervezési program zöldfelület-fejlesztéssel kapcsolatos követelményeinek kitűnően megfelel. A 
pályamű logikus koncepciójú vonalvezetéssel ad javaslatot a környezetalakításra, a vasúti átkelőkre 
realisztikus megoldást vázol nagyotmondások nélkül. A terület vasúttörténeti múltját szimbolikusan land 

artként megjelenítő megoldásai kiemelkedőek. A lakó- és irodaépületek egy részét reálisan fenntartható 
extenzív zöldtetős, zöld teraszos kialakítással tervezi. A fedett peronok melletti nagy burkolt felület nem 
indokolt, ugyanakkor ötletes a városi parkból ökologikus parkba történő átmenet gondolata. A 
karbonsemlegességre való törekvés a tervezésben figyelmet kap, az alternatív energiaellátást elsősorban 
a Margitszigeti termálkútból nyert termálvízzel gondolják megoldani. A felszíni állomás térlefedése 
vízgyűjtőként működik, a vízelvezetés megoldását nem mutatja be. 


Összességében a pályamű megfelel a kiírásoknak, a Pályázó teljesítette az előírásokat, azonban a 
pályamű hordoz magában üzemeltethetőségi és megvalósíthatósági kérdéseket. 

6. ELŐZETES TELEPÜLÉSKÉPI VÉLEMÉNY 


A Kiíró a Tervpályázati rendelet 25. § (3a) és (3b) bekezdése alapján - figyelemmel a 314/2012 (XI.8.) 
Korm. rendelet a településfejlesztési koncepcióról, az integrált településfejlesztési stratégiáról és a 
településrendezési eszközökről, valamint egyes településrendezési sajátos jogintézményekről szóló 
rendelkezéseire — a díjazásra és megvételre javasolt pályaműveket előzetes településképi vélemény 
kialakítása céljából a településfejlesztésért és településrendezésért felelős miniszter rendelkezésére 
bocsátotta. 


A miniszter előzetes településképi hozzájárulását 020/2022 iktatószámon, 2022.03.23-án megadta 
valamennyi díjazott és megvételre javasolt pályamű tekintetében. 


A Kiiro a Tervpályázati rendelet 27. § (8) bekezdése alapján a pályaművek másolati példányait a kulturális 
örökség védett elemeinek központi nyilvántartása feladatkörében eljáró kulturális örökség védelméért 


felelős miniszter számára megküldte. 

7. _ A DÍJAZOTT PÁLYAMŰVEK RANGSOROLÁSA 


Az 5. fejezetben ismertetett értékelések alapján a Bíráló Bizottság az alábbi sorrendet állítja fel a 


pályaművek között: 


— I. díjban részesül: az NTP_09 bírálati számú pályamű, 
— II. díjban részesül megosztva: az NTP 01 bírálati számú pályamű, 
— II. díjban részesül megosztva: az NTP 04 bírálati számú pályamű, 
— III. díjban részesül: az NTP 08 bírálati számú pályamű, 
— megvételben részesül: az NTP 05 bírálati számú pályamű. 

8. 


A DÍJAK ÉS MEGVÉTEL ELOSZTÁSA ÉS ENNEK RÖVID INDOKLÁSA 


A Bíráló Bizottság a díjazott és megvételben részesített pályaművek szerzői részére kifizetendő 


összegeket az alábbiak szerint állapította meg: 


I. díj: 
I. díj: 
MI. díj: 


Megvétel: 


bruttó 110.000 EUR 


bruttó 85.000 EUR 


bruttó 65.000 EUR 


bruttó 60.000 EUR 


A Bíráló Bizottság úgy döntött, hogy a meghívási díj (bruttó 31.750,- EUR) mind a 12 db benyújtott 


pályamű tervezőjének kifizethető, tekintettel arra, hogy valamennyi pályázó érvényes pályaművet nyújtott 


be. 


A díjak bruttó összegek, melyek ÁFÁ-t és minden egyéb fizetendő adót tartalmaznak és adóköteles 


bevételek. Külföldi díjazott vagy megvételben részesült, vagy különdíjas pályázó esetén az ÁFA a díjazott 


vagy megvételben részesült, vagy különdíjas pályázó részére nem kerül kifizetésre, annak összegét a 


Kiíró közvetlen módon fizeti be a magyar adóhatósághoz. Így mellőzhető a külföldi partner bejelentkezése 


ÁFA alanyként a magyar hatóságoknál, ő a számláját a nettó összegről jogosult kiállítani. 

9. A TERVPÁLYÁZAT HASZNOSÍTÁSÁNAK MÓDJÁRA ÉS LEHETŐSÉGEIRE TETT 
AJÁNLÁSOK 


9.1. Hirdetmény nélküli tárgyalásos közbeszerzési eljárás 


A Bíráló Bizottság a Tervpályázatot érvényesnek és eredményesnek nyilvánítja és megállapítja, hogy a 
Tervpályázaton I. díjban részesített (NTP_09 sorszámú) pályamű alkalmas arra, hogy annak alapján a 
pályázót tervezői szolgáltatás megrendelésére vonatkozó hirdetmény közzététele nélkül lefolytatandó 
tárgyalásos közbeszerzési eljárásban a Kiíró ajánlattételre felhívja. A hirdetmény nélküli tárgyalásos 
eljárás szabályai szerint a közbeszerzési eljárás megindítható, a dokumentációban meghatározott 
vállalási feltételekkel a tervezői szolgáltatás szerződése megköthető, a Bíráló Bizottság alábbi ajánlása 


szerint. 


A Bíráló Bizottság — a Tervpályázati rendelet 25. § (3) k.) pontja és 26. § (2) bekezdése alapján kizárólag 
az I. díjban részesített pályamű tervezőjét javasolja a tervpályázatot követő közbeszerzési eljárásban 


ajánlattételre történő felhívásra. 


Az I. díjban részesített pályamű koncepciója, javasolt funkcionális, szerkezeti és technikai megoldásai 
alkalmasak arra, hogy a továbbtervezés alapjául szolgáljon. A pályamű összetett és a kiírási feltételekben 
foglalt valamennyi kérdésre adott világos, kivitelezhető, költség- és kivitelezésük szempontjából 
időhatékony válaszai őt teszik alkalmassá arra, hogy továbbtervezésre ajánlja a Bíráló Bizottság. 


9.2. Bíráló Bizottsági ajánlások a nyertes pályamű továbbtervezéséhez 


A Bíráló Bizottság a beérkezett 12 pályamű kiértékelése és tervezési program szerinti alapos vizsgálata 
alapján, az alábbi tervezési irányokat, koncepcionális és műszaki megoldási javaslatokat ajánlja 
figyelembe venni a továbbtervezés során a Kiiré és a nyertes Pályázó számára. 

9.2.1. Városi közlekedés 


— A Nyugati téren a Váci út - Bajcsy-Zsilinszky út vonalában lévő közúti felüljáró elbontásával és a 
Lehel téren végállomásozó villamosok továbbvezetésével a Bíráló Bizottság egyetért, azt a 
további tervezési fázisokban is követendő iránynak tartja és a döntéshozóknak megvalósításra 
ajánlja. 

— A meglévő Nyugati téri aluljárórendszer és az M3 metró mélyállomása mindkét kijáratának 
irányából egyenértékűen biztosítani szükséges az Eiffel-csarnok közbenső aluljárószintjének 
nagyvonalúan méretezett, közvetlen nyomvonalú, akadálymentes gyalogos kapcsolatát. A 
jelenlegi átkötő aluljáró tereinek hasznosítása a továbbtervezés során megoldandó feladatot 
jelent. 


— Fontos a pályaudvar gyalogos bejáratainak egyensúlya: mig a Podmaniczky utcai lejárat 
várhatóan minden építészeti értéke dacára is kisebb jelentőségű lesz, a vonatokhoz siető 
elővárosi utasokra tekintettel javítani szükséges a Nyugati téri felszíni vágányok közvetlen köztéri 
elérhetőségét és a köztéri bejárat(ok) hangsúlyait. 


— A Ferdinánd-tengely esetében a Bíráló Bizottság az összes pályamű javaslatait mérlegelve az 
alagutas kialakítást tartja preferáltnak és javasolja megvalósításra. A közbenső aluljárószintre 
helyezett gépkocsi-parkoló és a logisztikai udvar elérhetőségét mind a Váci út felől, mind a 
Podmaniczky utca felől biztosítani szükséges, legalább közvetetten. Az új közúti alagútban 
közlekedő közösségi közlekedési járatok (76-os trolibusz) felől az állomást célszerű 


megközelíthetővé tenni. 


9.2.2. Városépítészet, városfejlesztés 


— A Bíráló Bizottság egyetért a városépítészeti mestertervnek a Lehel teret és a templom térségét 


is magába foglaló kiterjesztésével és annak integrálásával a keresztirányú zöldterületi sávba; azt 

a további tervezési fézisokban is követendő iránynak tartja a templom körüli tér gyalogos 


szempontú fejlesztése és a közúti forgalom általi területfoglalás csökkentése érdekében. 


— A Bíráló Bizottság egyetért a lineáris park különszintű átvezetésével a Dózsa György út fölött, 
mind a Vágány utca, mind a Podmaniczky utca esetében, annak további vizsgálatát és a 


városépítészeti mesterterv keretében történő továbbtervezését javasolja. 


— A Podmaniczky utca menti beépítés városépítészeti környezetére érzékeny kialakítása 
szükséges. A Podmaniczky utca mentén az eklektikus városszövet ritmusára reflektáló, de a 
kiemelt pontokon - így különösen a motorszín előtt - felszakadó beépítési vonal kívánatos. Az 
épületek vasút felőli homlokzata ezzel egyenrangúan kezelendő. Átgondolásra szorul az 
elkeskenyedő területsáv Dózsa György úti végének kialakítása, beépítési intenzitása. 


— Javasolt a lineáris park kialakításának felülvizsgálata. A zöldsáv a terület belső szakaszán 
változatos téri helyzetben, a vasút és utca közötti oldalt váltva haladjon, kiszabadítva a motorszín 
épületét; míg a terület külső szakaszán a Munkácsy utcáig a vasúti pálya mentén, védett 


pozícióban célszerű vezetni. 


— A park kialakítása során törekedni szükséges a mélyépítési munkálatok során kitermelt föld 
helyben történő felhasználására. 


— A motorszín épületét a továbbtervezés során történeti értékeinek megőrzésével városi rangú 
közintézményként, az új lineáris park kulcselemeként javasolt felújítani. Kívánatos az épület körül 


a kellő rálátást biztosító szabad terek kialakítása. 


— A kongresszusi központ elhelyezésére a tervpályázati pályaművek alapján a Bíráló Bizottság a 
Lehel tér felőli első tömbben a Ferdinánd-tengelytől északra eső fejlesztési területet tartja 
megfelelőnek, az első helyezett pályamű is itt helyezi ezt el. A létesítmény a Ferdinánd-tengely 
és a Lehel utca között megfelelő pozícióba kerül, azonban törekedni kell a pályaudvar és a 
Nyugati tér felé a közvetlen vonalú, a lehető leghosszabb szakaszon védett kialakítású gyalogos 

kapcsolatok biztosítására. A kongresszusi központ épUlettomege a Lehel tér felől az első tömbbe 


kerüljön, és homlokzata ebben az irányban a Sóház vonalában álljon meg, köztérrel megnyílva 
a Váci út felé, a beépítés határát a fejlesztési telek sarkán megtartva a Westend vonalában. 


— A városrészek közötti, a vasúti pálya fölött átemelt gyalogos-kerékpáros kapcsolatok három irányt 
biztosítsanak közvetlen vonalvezetéssel és nagyvonalú szélességgel: a Kodály körönd - Szent 
István park tengelyt, a Bajza utca - Bulcsú utca tengelyt és a lineáris park Vágány utcai folytatását 
a Munkácsy utca vonalából indítva. Az átkötések tervezett kialakítása mindhárom esetben tegye 
lehetővé kerékpáros és gyalogos fogalom akadálymentes átvezetését. 


— A legfontosabb kelet-nyugati szabadtéri kapcsolatot szélesebb, a különböző irányokat biztosító 
módon, a nyertes pályaműben szereplőhöz képest délebbre fordítva javasolt kialakítani, a parkot 
a Lehel téri templom irányába egyértelműen megnyitva. 


— A Vágány utcát javasolt a Bulcsú utcáig meghosszabbítani, szem előtt tartva a linearis park XIII. 
kerületi oldalon való folytatásának lehetőségét. 


— A humáninfrastruktúra (bölcsőde, óvoda, iskola, egészségügy, sportcélú intézmények) megfelelő 
mértékű ellátottságát a továbbtervezés során biztosítani kell. 


— A beépítés intenzitását és térbeli elhelyezését az általános közműinfrastruktúra-fejlesztések 
(elektromos hálózat, csatornahálózat és távhő-távhűtés) figyelembevételével szükséges 


meghatározni. 


— A linearis park tervezése során kapjon nagyobb hangsúlyt és ökologikus szerepet a 
vízarchitektúra kialakítása, kívánatos egy nagyobb vízfelület kialakítása több pályamű 


javaslatával összhangban. 

9.2.3. Építészet és belső funkcionalitás 


- A megfogalmazott fenntarthatósági szempontok részletes vizsgálata szükséges, ezek 
érvényesülésének biztosítására a tervezés további fázisaiban világos, a tervezési folyamat során 


ellenőrizhető, célokhoz rendelt indikátorokat kell meghatározni. 


— Az új csarnok tetőmagasságának és időjárás elleni oldalsó védelmének továbbfejlesztése 
szükséges, összehangoltan a Nyugati téri és az új park felőli homlokzatképzés újragondolásával. 


— A Nyugati tér Váci úti oldala (Puczi Béla tér) északi térfalának és egyben a pályaudvar új 
főhomlokzatának egyértelmű definiálása szükséges. 


— Az új csarnokon túlnyúló, ritkábban használt peronrészek fedését az alkalmazott építészeti 
eszköztárral összehangolt módon kell kialakítani. 


— Az Eiffel-csarnok oldalhajóinak túlzottan széles árkádos áttörését javasolt felülvizsgálni. 


— Az Eiffel-csarnok földszinti, közbenső szintje és mélyállomási peronjai közötti gyalogos 
közlekedőrendszer átgondolandó; a peronokra a Teréz körúti főbejárathoz közelebb szükséges 
lejáratokat adni. 


— A megcélzott funkcionális összetettség átfogó kiskereskedelmi és szolgáltatási stratégia 
felállítását indokolja a tervezési program támogatására, a csarnok és aluljárószint funkcióinak 
meghatározásához; ennek fókusza a csarnokban elsősorban a városi közönség legyen, 
aluljárószinten az utazóközönség. Az Eiffel-csarnok elsősorban vendéglátó, kulturális funkcióval 
fedett, de átjárható városi köztérként hasznosítandó. A Eiffel-csarnokban és az alatta található 
elosztószinten nagyobb alapterületen, jobb elosztásban, a főbb utasáramlási útvonalakhoz 
illesztve kell üzleteket és szolgáltatásokat biztosítani. 


— Az Eiffel-csarnok terének zárhatóságát és időjárás elleni védelmét biztosítani szükséges. 

— A felszíni vágányok fölötti utashid mellett vizsgálandó a közbenső aluljéroszinten keresztirányú 
kapcsolat kialakítása a Westend üzletközpont centrális terének irányába, a föld alatti peronok 


közvetlen megközelítésének biztosítására. 


— A Nyugati térről az új csarnokba átvezető utashidak számát, méretét és elhelyezését célszerű 


felülvizsgálni. 


9.2.4. Vasútüzem 


— A mélyállomás egyben a távlatban tervezett alagút bejárata is, ezt a műszaki tervezés során nem 
szabad szem elől téveszteni, a szerkezeti, gépészeti és technológiai követelményeit a tervezés 


során integrálni szükséges. 


— A pályaudvari vágányok flexibilis működése, illetve a jelentős utasforgalom nem teszi lehetővé a 
peronokon történő tömeges várakozást. Emiatt a központi várakozó-, utaselosztó terek optimális 
helye a közbenső elosztószinten adódik; az utasforgalmi funkciókat (ügyfélközpont, távolsági 


utasok váróterme stb.) ide célszerű összpontosítani. 


— A felszíni és a mélyállomás közötti átszállókapcsolatot az aluljáró szintjén, a központi várakozó 
térhez kapcsolódóan is szükséges megadni, amennyiben a végső vágánygeometria ezt lehetővé 
teszi. Valamennyi gyalogos útvonal és állomási szolgáltatás esetében elvárás, hogy 
kényelmesen, a legrövidebb úton vezetve, akadálymentesen is igénybe vehető legyen, az 
Európai Unió vasúti átjárhatósági követelményrendszerével összhangban. A mélyállomás és a 
Ferdinánd-tengely, valamint a Westend bevásárlóközpont között a pályaműben csak közvetetten 
megoldott kapcsolat továbbfejlesztése szükséges. 


— Az állomástér hátsó traktusában elhelyezett üzemi funkciók elhelyezése igen előnyös, a fölöttük 
javasolt vasúti épületek esetében azonban - a motorszinhez való kedvezőtlen közelség okán — 


azok tömegének csökkentését vagy áthelyezését javasoljuk. 

— A technológiai üzemi helyiségek (jelfogo helyiség, áramellátó helyiség, távközlési 
szerelvényszoba stb.) méretei az alkalmazandó technológiától függően változhatnak. 


— A vasútüzemi technológiához szükséges felsővezetékek és kábelek elvezetése, a hangos, 
statikus és dinamikus utastájékoztatás, illetve a vasúti térvilágítás elemei a pályaművön nem 
láthatók, de a továbbtervezés esetén mindezen elemek egységes rendszerbe illesztése 


szükséges. 


9.3. Záró rendelkezések 


A Bíráló Bizottság felhívja a Kiírót, hogy a Tervpályázati rendelet 27. § (4) bekezdése szerint a díjazott és 
a megvételben részesült pályaművek tekintetében a felhasználási jogok átruházására vonatkozó 
szerződéseket a tervezőkkel kösse meg. 


Végezetül a Bíráló Bizottság felhívja a Kiíró figyelmét, hogy a jelen Zárójelentés — mint a szakmai 
bírálatokat rögzítő dokumentum - elkészítésekor a benyújtott pályaművek alkotóinak adatait a Titokgazda 
még nem ismertette. Amennyiben a Kormányrendelet 12.§ (3) bekezdése vagy 13.§-a szerinti kizáró ok 
az első díjazott pályamű szerzőjének kiléte után merül fel, vagy a közbeszerzési eljárás az első díjazottal 
ellehetetlenül, a Tervpályázati rendelet 26.§ (2) pontja alapján a Bíráló Bizottság ajánlása szerint, a 
további díjazottakkal ne kerüljön sor hirdetmény nélküli tárgyalásos eljárásra. 


A Bíráló Bizottság egyetértő döntése alapján a titokgazda a jogi képviselőnek felfedte a díjazott és 
megvételben részesített pályaművek szerzőinek kilétét, aki tájékoztatta az eredményről a Bíráló Bizottság 
tagjait. 

Budapest, 2022. március 24. 


A Bíráló Bizottság tagjai a Bíráló Bizottság és Szakértők Munkarendjének 19. pontja alapján a 
Zárójelentéshez hozzájárulásukat rögzített, visszakereshető és azonosítható elektronikus úton adták 


meg. 


Dr. Fürjes Balázs Füleky Zsolt Vitézy Dávid 
Elnök Társelnök Társelnök 
Iványi Gyöngyvér Dr. Mosóczi László Szetei-Szőke Marianna 
Erő Zoltán Győrffy Máté Rab Judit 
Massányi Katalin Anthony Gall Csillag Katalin 
Molnár László Dományi Bálint Somodi László 
Tóth Csaba Z. Halmágyi Judit Anthony Dewar 
Mojmir Nejezchleb Szalay Tihamér Fegyverneky Sándor 

1. számú melléklet: Orszagkép- és telepulésképvédelmi szempontú előzetes vélemény 


MINISZTERELNÖKSÉG 


GULYÁS GERGELY 


minezter 


TKF-71/424/1/2022 


Országkép- és településképvédelmi szempontú előzetes vélemény 


A „Nyugati Pályaudvar és Környezetének Megújítása” tárgyban kiírt építészeti 
tervpályázat díjazásra és megvételre szánt pályaműveinek köréről 


A kiíró elnevezése: Budapest Fejlesztési Központ Nonprofit Zrt. 
A kiíró székhelye: 1027 Budapest, Horvát utca 14-26. 
A tervezett építési beruházás által 1062 Budapest VI. kerület, Teréz körút 55-57. 


érintett ingatlan címe, helyrajzi száma: Hrsz.:28224/51 


A településfejlesztésért és településrendezésért felelős miniszter 020/2022 számú, országkép - és 
településképvédelmi szempontú előzetes véleménye: 


A díjazásra és megvételre szánt pályaművek körével kapcsolatban az előzetes településképi 
hozzájárulást megadom. 


Indokolás 


A „Nyugati Pályaudvar és Környezetének Megújítása” tárgyban a Budapest Fejlesztési Központ 
Nonprofit Zrt., mint a főváros és agglomerációjának közlekedés- és városfejlesztési 
beruházásaiért felelős állami szervezet — kétfordulós nemzetközi építészeti tervpályázatot írt ki, 
a Nyugati pályaudvar műemléki rekonstrukciójának és felszín alatti bővítésének tervezési 
feladataira vonatkozóan. A tervpályázati eljárásokról szóló 310/2015. (X. 28.) Kormányrendelet 
25. § (3a) és (3b) bekezdései alapján a kiíró kérelmezte a megvételre javasolt pályaművek körét 
bemutató dokumentáció Országkép- és településképvédelmi szempontú előzetes 
véleményezését. 


A településfejlesztési koncepcióról, az integrált településfejlesztési stratégiáról és a 
településrendezési eszközökről, valamint egyes településrendezési sajátos jogintézményekről 
szóló 314/2012. (XI. 8.) 23/1, § meghatározottak alapján a pályaművekről megállapítható, hogy 
az ismertetett építészeti koncepcióik kielégítik a településkép védelméről szóló 2016. évi 
LXXIV. törvény 2. § (1)-ben rögzített célokat, ezért a pályázat zárójelentésének 
megfogalmazásához az előzetes településképi hozzájárulást megadom. / 


Budapest, 2022. március 22" 

INTERNATIONAL B.V 

PALYAZO 


ZAHA HADID LIMITED 


FINTA ES TÁRSAI ÉPÍTÉSZ 
STÚDIÓ KFT. 


BURO HAPPOLD LIMITED 


ABUD MERNOKIRODA KFT. 


LAND ITALIA SRL 


GRIMSHAW 
INTERNATIONAL LIMITED 


SWECO ARCHITECTS AB / 
GATEWAYS 


OVE ARUP & PARTNERS 
INTERNATIONAL LIMITED 

EGYÜTTMŰKÖDŐ TERVEZŐ, 


SZAKÉRTŐ 


NAUTES ARCHITECTS 

